Crnogorski odbojkaši u Barseloni žele da potvrde formu iz Mađarske\n"Javnost sada očekuje više od nas, nadam se da ćemo to uspjeti i da opravdamo, iako neće biti lako", kaže primač Balša Radunović\nOdbojkaška reprezentacija Crne Gore, Foto: Cev.lu\n21.06.2013. 09:28h Ažurirano: 21.06.2013. 09:28h\nBarselona - Veoma dobre igre i rezultati iz Kečkemeta su odmah na provjeri, protiv istih tivala. Odbojkaši Crne Gore će od danas do nedjelje u Barseloni pokušati da ponove izdanja iz Mađarske, sa starta Evropske lige, i tako svima stave do znanja da pobjede protiv Mađarske (3:0) i Španije (3:1), te uprkos porazu dobra igra protiv Češke (1:3), nisu bili plod slučajnosti, niti trenutne inspiracije...\n"Poslije turnira u Mađarskoj, sigurno je da su očekivanja veća. Trebalo bi da opravdamo ono što smo prikazali na prvom turniru, mada očekujem da će nam u Barseloni biti teže nego u Mađarskoj. Sada ćemo, vjerovatno, imati i veći pritisak nego što je bio slučaj pred prvi turnir. Pokazali smo da možemo da igramo sa svim rivalima u grupi, iako se to nije očekivalo nakon Makedonije. Javnost sada očekuje više od nas, nadam se da ćemo to uspjeti i da opravdamo, iako neće biti lako. Ali, moramo da se navikavamo i na tu vrstu pritiska", rekao je za „Vijesti“ mladi primač servisa Balša Radunović.\nPo završetku turnira u Kečkemetu, izabranici Nikole Matijaševića se nisu vraćali u Crnu Goru, već su ostali dva dana u Beogradu. Jedan su iskoristili za odmor, a drugi za dva treninga, jedan u teretani, a drugi u „Šumicama“.\n"Ekipa je u dosta dobrom stanju. Nakon Kečkemeta će rivali mnogo ozbiljnije gledati na nas, jer sam ubijeđen da to nije bio slučaj prije prvog turnira. Imali smo dosta novih igrača, pa nisu bili dovoljno informisani o nama. Mislim da smo za protivnike, kao i za našu javnost, bili iznenađenje u Mađarskoj. Očekujem da će nam biti teže u Španiji, jer sada više nismo autsajderi, što smo prije početka bili i po kladionicama. Nadam da će se i te kvote malo promijeniti i da ćemo se makar sa dvije pobjede vratiti u Crnu Goru", rekao je pomoćni trener reprezentacije Predrag Ćorluka.\nU odnosu na Kečkemet, izvšena je jedna izmjena - primač Aleksandar Milivojević se zbog bolova u lijevom koljenu vratio u Podgoricu, gdje će odraditi terapiju da bi pokušao da se spremi za treći turnir u Podgorici, a umjesto njega je u Barselonu stigao libero Budvanske rivijere Rade Papović, koji je prijavljen kao primač.\n"Iznenadili smo na prvom turniru, nije od nas nije očekivao da uradimo ono što smo uradili. Naši protivnici su očekivali da smo autsajderi, ali im se to obilo o glavu. Počinjemo sa Špancima, i ako odigramo kako smo odigrali u Kečkemetu, možemo opet da ih opet dobijemo. Vidjeli smo da možemo da igramo i protiv Češke, protiv koje nam je falilo malo sreće, ali i manje sudijskih grešaka, da i tu utakmicu dobijemo. Mislim da najviše zavisi od naše igre", kazao je za „Vijesti“ srednji bloker Gojko Ćuk.\nJedva do pola sata treninga\nIako na to imaju pravo, odbojkaši Crne Gore su jedva uspjeli da odrade tek 30 od očekivanih 90 minuta treninga u dvorani „Olimpijski paviljon“ (kapacitet 1.700 mjesta), odmah po dolasku Barselonu, letom iz Beograda preko Ciriha. Naime, crnogorska ekspedicija je malo kasnila sa aerodroma, jer su bile zagubljene dvije torbe za medicinskim preparatima, ali su u dvoranu, pravo sa aerodroma, stigli u 20.45 časova.\nPredstavnici Španske odbojkaške federacije su odmah stavili do znanja da će dvorana biti zatvorena u 21 čas, a uzaludni su bili svi pokušaji da se obezbijedi puni termin. Španci su, na kraju, popustili za još 15 minuta, pa je ekipa trenirala samo pola sata... S obzirom na to da su stigli nakon Crne Gore, trening nijesu odradili ni Mađari. Marković i drugovi će trenirati danas, na dan utakmice, od 12 do 13 časova.\nMali problem predstavlja što je ekipa smještena u Servanjoli del Valjes, industrijskom dijelu Barselone, koji je od dvorane udaljen barem pola sata vožnje, i to kad nema velike saobraćajne gužve...\nPodrška iz Predsjedništva OSCG\nU odnosu na turnir u Kečkemetu, crnogorska delegacija je brojnija u Barseloni - u mađarskom gradu je Odbojkaški savez Crne Gore predstavljao član predsjedništva Nikola Vujačić, i bio u ulozi tim menadžera, dok će u Kataloniji Savez predstavljati predsjednik Cvetko Pajković, te članovi Dragan Drobnjak (nekadašnji predsjednik OSCG) i Nenad Vujanović.\nRada i šale ne fali\nNa treninzima se jako ozbiljno i profesionalno radi, ali je atmosfera odlična i van terena, šale ne fali u nijednog trenutku. Prednjače igrači, ali ne zaostaje ni selektor Nikola Matijašević, naprotiv.\nInteresatno je bilo na letu iz Ciriha do Barselone, kada su u jednom trenutku karte za isto mjestu (16A) imali i libero Ivan Rašović i Matijašević. Pošto je prvi sjeo u avionu, kada je selektor stigao i kazao mu da je to njegov mjesto, Rašović je kao iz topa "opalio":\n"Ja ću morati da zovem obezbjeđenje!", rekao je Rašović, i izazvao smijeh saigrača u avionu.\n"Jel' ti znaš da mi sada imamo i drugog i drugog libera u ekipi", imao je spreman odgovor Matijašević, misleći na Rada Papovića, koji se ekipi priključio prije Barselone, umjesto rovitog Aleksandra Milivojevića.\nSklekovi za kašnjenje\nRašović je shvatio "poruku" i pomjerio se na drugo mjesto...\nNa jutrošnji doručak dva-tri minuta je kasnio primač Vojin Ćaćić, koji je mislio da je doručak zakazan za 9.30 umjesto 9.15 ("pa opet si poranio", dobacio je neko od saigrača). Matijašević je zbog toga upozorio igrače da će svako naredno kašnjenje značiti po 10 sklekova na licu mjesta...\n"Pajo (Pavle Drecun, statističar ekipe) će raditi 20, a umjesto mene će ih raditi Peđa (Predrag Ćorluka, pomoćni trener). Jedino je doktor (Kenan Katana) oslobođen, jer on uvijek ima nekog posla", raspoložen je jutros bio Matijašević.\nMađarska - Češka (17.00)\nŠpanija - Crna Gora (20.00)\nEvropska liga u odbojciNikola MatijaševićOdbojkaška reprezentacija Crne Gore\n21.05. 09:50 h\t17041\n21.05. 12:35 h\t4498\n21.05. 14:22 h\t4135


tvrđava u Prokuplju : Južne vesti\ntvrđava u Prokuplju\nAsfaltira se put do vrha brda Hisar kod Prokuplja, vrednost radova preko 14 miliona dinara\n12:09, 11. 11. 2021.\nKako bi se omogućio bolji i lakši prilaz kulturno-istorijskim spomenicima koji se nalaze na brdu Hisar iznad Prokuplja, kao i pristup ostacima srednjovekovne tvrđave, u toku je kompletna sanacija i asfaltiranje puta od zgrade Doma kulture u podnožju do parkinga Savićevac na vrhu Hisara. Dužina puta je oko 1.000 metara, a vrednost radova koje finansira Ministarstvo trgovine, turizma i telekomunikacija je 14,1 milion dinara.\n14:28, 7. 6. 2011.\nNarodni muzej “Toplica" i prokupačka opština obnoviće Jug Bogdanovu tvrđavu iz 14. veka na Hisaru, najavio predsednik Opštine.


Tragedija u Donjoj Piskavici: Tijelo djevojčice pronađeno u vozilu | BL Portal\nKako Srpskainfo saznaje, dijete je duže vremena ostalo samo u autu, a uslljed velikih temperatura koje su juče bile ono je preminulo.\n– Juče je temperatura vazduha dosezala i do 36 stepeni, a možemo reći onda da je u autu bilo i skoro duplo više. Još se ne može reći koliko je dugo dete bilo u vozilu, ali to je bilo kobno za njega – rekao je izvor tog portala.\nTags: Banjaluka, dijete, grad, Hronika, Piskavica, smrt\nŠpanija na koljenima: Slovenija srušila svjetske šampione\nNevrijeme u dijelovima BiH: Vjetar rušio krovove, lomio drveće i prevrnuo kamion FOTO\nIspovijest bivše eskort dame: Spavala sam sa 16.000 muškaraca, sada se udajem\n23. Septembra 2021. 10:45\nVeliki broj građana nepismen: U BiH izdato 46.229 ličnih karata i pasoša u kojima stoji oznaka “XX”\n23. Septembra 2021. 7:35\nVukanović uputio poziv: Poznat datum opozicionog protesta u Banjaluci\n23. Septembra 2021. 11:20\nPočelo uslovljavanje u Srpskoj: Nevakcinisanim radnicima ne daju na posao\n23. Septembra 2021. 12:01\nŠefovi Kovid timova UKC-a poručili: Širenje dezinformacija zločin protiv građana Srpske\n23. Septembra 2021. 14:37\n“Oduševljen sam, častiću tužioca”: Advokat Jevto Janković optužen za povredu ugleda suda\n23. Septembra 2021. 15:31\nTužna vijest iz UKC-a Srpske! Preminula Banjalučanka koju je na pješačkom udario automobil\n23. Septembra 2021. 15:00\nMonstruozan čin: Dobojlija optužen da je rukama i nogama nasmrt pretukao komšiju\n23. Septembra 2021. 21:15\nOtac monstrum zlostavljao kćerku (14) i nudio joj drogu: Epilog slučaja koji je potresao Banjaluku!\n23. Septembra 2021. 21:11\nIstraga u toku! Osumnjičeni da su za 400 evra po osobi prebacivali migrante iz BiH u Hrvatsku\n23. Septembra 2021. 18:52\nNije poklekla ni pred nožem! Pogledajte kako je hrabra radnica prodavnice otjerala razbojnika VIDEO\n23. Septembra 2021. 15:50\nSIPA u akciji: Oduzeto šest mašina za izradu i preradu zlatnog i srebrnog nakita\n23. Septembra 2021. 14:50\nPune ruke posla: Tokom avgusta evidentirano 70 migranata na području PU Banjaluka\n23. Septembra 2021. 13:38


Dozvole za satelitske TV provajdere - B92.net\nDozvole za satelitske TV provajdere\nBeograd -- Agencija RATEL je saopštila da planira da u prvom tromeseèju 2009. izda prve dozvole za provajdere televizijskog satelitskog programa tipa DTH.\nIzvor: Beta sreda, 26.11.2008. | 10:40\nIzvršni direktor Republièke agencije za telekomunikacije Srbije Milan Jankoviæ je kazao da æe nacrt pravilnika o naèinu izdavanja dozvola za distribuciju televizijskog programa preko satelita do gledalaca biti napravljen do kraja ove godine.\nU Srbiji, prema njegovim reèima, tu vrstu satelitskih usluga veæ pružaju kompanije SBB, Pink i rumunska firma Digisat. Te kompanije gledaocima nude razlièite pakete televizijskih progrma.\nNa skupu o digitalnom emitovanju televizijskog programa, Jankoviæ je rekao da odluèeno da za licence za DTH privajdere neæe biti izdavane na tenderima, veæ da æe se zainteresovane kompanije same prijavljivati. "Na taj naèin æe biti regulisan ovaj segment telekomunikaciong tržišta u Srbiji", rekao je izvršni direktor Ratela.\nJankoviæ je naveo da Srbija ima obavezu da do 2015. godine preðe na digitalno emitovanje televizijskog programa, ali da æe, kako je istakao, pokušati da to uradi do 2012. godine, do kada æe to uraditi sve zemlje Evropske unije.\nPredstavnik Telenora Leiv Sveninig je ocenio da je satelitsko emitovanje programa najbolji naèin za pružanje digitalnih usluga. Svening, koji je direktor Telenorovog satelitskog emitovanja programa za srednju i istoènu Evropu, istakao je da zemlje tog regiona imaju veliki potrencijal za razvoj satelitskog prenosa televizijskog signala do gledalaca.


Vučić danas otvorio novu fabriku - iKragujevac\nFabrika koja će zapošljavati oko 100 radnika sklapaće transportere tipa "bov M-10" i "bov M-11", samohodna artiljerijska oruđa "nora B-52"\nNa otvaranju fabrike za proizvodnju složenih borbenih sistema u Velikoj Plani, oni su ocenili da je poslovanje te fabrike važno za ceo region i da je namera u narednom periodu da se uposli domaća privreda, kako bi zemlja i građani imali prihod od toga.\nTa fabrika nazvana je "Morava" i poslovna je jedinica preduzeća Jugoimport SDPR, a zapošljava 83 ljudi mašinske struke. Planira se i dodatno upošljavanje.\nU "Moravi" će se proizvoditi transporteri "bov-M10" i "bov M-11", kao i samohodna artiljerijska oruđa, a u planu je i da se tu prave transporteri Lazar 1 i 2 u saradnji sa Rusijom.\n"Mislim da je odbrambena indsutrija sigurno velika šansa za srpsku industriju, a ministarstva odbrane i ekonomije će podržati takve projekte", rekao je Dinkić i dodao da će za to biti potrebna jaka diplomatija, kako bi imali što više kupaca širom sveta.\nOn je naveo da postoji više razloga zbog kojih će vlada dodatno ulagati u odbrambenu industriju, kao što je angažovanje velikog broja kooperanata i to što oružje kreiraju srpski vrhunski inženjeri.\n"Čitava Srbija radi za ovu fabriku i zato ćemo s kolegama iz SDPR-a i Ministarstvom odbrane napraviti plan koliko opreme možemo da prodamo u inostranstvo i da što više lokalizujemo proizvodnju", kazao je ministar ekonomije.\nOn je naveo i da je u planu kupovina novih mašina za FAP i Prvu petroletku, kao i za druge fabrike odbrambene industrije da bi što više delova za vojnu opremu proizvodili radnici u Srbiji.\nVučić je kazao da je bolje da FAP, ukoliko bude mogao, proizvodi šasije i da je bolje da to rade oni nego ruska fabrika.\n"Namera nam je da uposlimo domaću privredu i da zemlja ima prihod od toga", rekao je Vučić.\nOn je naveo da je Srbija konkurentna na trećim tržištima i da uz podršku svih predstavnika vlade mogu da se postignu rezultati.\nVučić je Dinkiću i ministru spoljne i unutrašnje trgovine i telekomunikacija Rasimu Ljajiću, koji je takođe prisustvovao otvaranju fabrike u Velikoj Plani, zahvalio jer "razgovaraju sa svima kako da se proda oružje i zaposli što više ljudi".\nDanašnjem otvaranju fabrike prisustvovali su i načelnik Generalštaba Vojske Srbije Ljubiša Diković i predstavnici uprave Velike Plane.


OSM Televizija - Košarac: Referendum odgovor na političke tendencije uperene protiv Srpske\nKošarac: Referendum odgovor na političke tendencije uperene protiv Srpske\nŠef Kluba poslanika SNSD-a u Predstavničkom domu parlamenta BiH Staša Košarac pozvao je danas građane da u što većem broju izađu na referendum o Danu Republike, koji je najbolji mogući odgovor na političke tendencije uperene protiv Republike Srpske.\nKošarac kaže da je siguran da će svi predstavnici SNSD-a u institucijama BiH izaći na referendum i jasno reći "da", ne samo Danu Republike, nego i naporima institucija i političkog rukovodstva Srpske da se prestane sa omalovažavanjem interesa Republike, što je vidljivo kroz odluke Ustavnog i Suda BiH i političke aspiracije SDA da vrijeđa interese Republike Srpske koristeći mehanizme u Ustavnom sudu.\n- Najbolji mogući odgovor na jednu takvu perfidnu politiku Bakira Izetbegovića, potpomognutu dijelom međunarodne zajednice, upravo je referendum - rekao je Košarac.\nKomentarišući izjavu potpredsjednika NDP-a Zdravka Krsmanovića federalnim medijima u kojoj je pozivao SAD i međunarodnu zajednicu da kazne predsjednika Srpske Milorada Dodika zbog održavanja referenduma, Košarac je rekao da je "vidljivo da Krsmanović u izborima za načelnika opštine Foča očekuje bošnjačku podršku i da se iz tog razloga svrstao u politiku osporavanja referenduma".\n- Krsmanovićev istup pokazuje slabost takozvanog Saveza za promjene. Očigledno je da, ne samo da su slabi u Sarajevu, na način da izvršavaju sve obaveze Bakira Izetbegovića, nego su slabi u smislu da prepoznaju potrebe interesa Republike Srpske da se zajedno okupimo oko referenduma, koji je važno pitanje - rekao je Košarac.\nOn smatra da je Krsmanović "možda i najhrabriji od niza slabića u Savezu za promjene, pa je javno rekao ono što svi misle".\n- Treba pitati /predsjednike NDP-a/ Dragana Čavića i /SDS-a/ Mladena Bosića šta misle o tome. Nisam čuo Bosića da je pozvao članove SDS-a da izađu na referendum, da je pozvao građane Republike Srpske da izađu na referendum - istakao je Košarac.\nOn je naveo da u određenim lokalnim zajednicama članovi SDS-a ne participiraju u opštinskim komisijama za sprovođenje referenduma, a da ih ne vidi na terenu da vode kampanju.\n- To dovoljno govori o tome da očigledno nisu pri potpunoj implementaciji odluka Narodne skupštine Republike Srpske. To govori o njihovoj slabosti, njihovoj potrebi da budu jako dobri momci u Sarajevu, da se ne zamjere Bakiru Izetbegoviću i SDA - napominje Košarac.\nFiniš slučaja Katalonije popodne, svi čekaju!\nJoš iz iste kategorije: « Izetbegović i Klinton o situaciji u BiH Pripreme za referendum teku po planu »


Bečki podsticaj ekonomijama Balkana | Politika | DW | 07.09.2015\nEvropska unija pokrenula je proceduru konkretnog razvojnog povezivanja regiona Zapadnog Balkana. Reč je o nastavku širenja uticaja EU na zemlje koje još nisu njene članice, a uz pomoć, čini se, prvenstveno Hrvatske...\nNa marginama nedavno održane ministarske konferencije o Zapadnom Balkanu u Beču, privredne komore Hrvatske i Slovenije, kao i zapadnobalkanskih zemalja koje nisu članice Evropske unije, izradile su i zajednički tzv. Acioni plan o usmeravanju ekonomskog napretka čitavog tog regiona. Dokument se vodi pod oznakom WB6, a u njegovom podnaslovu nalazi se zadatak „kreiranja lanca vrednosti“, dakle teorijskih i radnih prioriteta. No šta bi to preciznije značilo i kako će se na terenu razvijati prioriteti?\nZa odgovor smo se najpre obratili Hrvatskoj privrednoj komori koja je učestvovala u izradi bečkog plana, tačnije njenom potpredsedniku za međunarodne poslove Želimiru Kramariću. „Cilj je podsticanje buduće čvršće saradnje kroz zajedničke regionalne aktivnosti i projekte iz strateških područja od velikog značaja za region, a koji će doprineti povećanju investicija, rastu izvoza i poboljšanju strukovnog obrazovanja“, istakao je Kramarić.\nKramarić: Cilj je podsticanje buduće čvršće saradnje kroz zajedničke regionalne aktivnosti\nPrvi korak u tom poslu, kako saznajemo, biće preduzet uz pomoć Investicionog foruma zapadnobalkanskih komora, već osnovanog u Beču. On će se fokusirati na područja saobraćajne i energetske infrastrukture kao i komunalne aktivnosti, a zatim i na poboljšanje poslovnog i investicionog okruženja s naglaskom na privatni sektor. Prema tom planu, inače, taj sektor trebalo bi da se osloni na javna sredstva iz fondova Evropske unije. Zatim će da usledi osnivanje Foruma komora za programiranje konkretnih zajedničkih projekata i Regionalne platforme za jačanje malog i srednjeg preduzetništva. Podrobnije informacije i najave, kako nam je rekao Želimir Kramarić, biće poznate tek kasnije. Inače, sledeći sastanak komora održaće se u Budvi u oktobru.\n„Zemlje regiona su međusobno zavisne i komplementarne, čak i kada se to poriče“, mišljenja je ekonomski savetnik Žarko Primorac iz Zagreba, koji je početkom devedesetih godina dvadesetog veka bio i ministar finansija Bosne i Hercegovine. On veruje da zato ima smisla odmah insistirati na unapređenju saobraćajne i energetske infrastrukture regiona. „Trebalo bi uzeti u obzir rečne tokove i železnicu, dalekovode i gasovode“, navodi Primorac. „Teško je, međutim, govoriti o npr. ekološkim standardima ako neko od suseda gradi jeftine termoelektrane na ugalj. Ali u tom planu ohrabrujuće deluje podrška Evropske unije.“\nKonkretan u iskazu bio je i Đuro Horvat, direktor međimurskog metaloprerađivačkog preduzeća „Tehniks“ koje beleži značajne rezultate u zemljama regiona, a proizvodi postrojenja za zbrinjavanje komunalnog otpada, prečistače, prese i kontejnere. Međutim, on smatra da je već u okvirnom predstavljanju akcionog plana trebalo staviti više naglaska na ekološke prioritete jer, kaže, u regionu postoji znanje kao i industrijski i tehnološki potencijal za napore u obuzdavanju klimatskih promena. „Trenutna globalna politika, od pape Franje i generalnog sekretara UN Ban Ki Muna, do predsednika SAD Baraka Obame, jasno upućuje na obavezu korišćenja kvalitetne i održive tehnologije za razvoj eko-industrije“, kaže Horvat za DW, napominjući da su prioriteti u tome obrada voda biološkim postupkom i drugi industrijski procesi koji, prema njegovom mišljenju, moraju da budu svojevrsni brend i regiona i Evropske unije.\nPrimorac: Zemlje regiona su međusobno zavisne i komplementarne, čak i kada se to poriče\nStabilizovati javni sektor\nZagrebačka firma „Biognost“ vodeći je regionalni proizvođač imunohematoloških i imunohromatografskih „in vitro“ dijagnostičkih proizvoda od kojih je 170 pod zaštićenim imenom. Njeni osnivač i direktor Ivan Markjoti ističe da već činjenica se partneri i kupci u regionu razumeju bez prevodioca, predstavlja značajnu poslovnu prednost, pa je „Biognost“ osnovao i ćerke-firme u Beogradu i Sarajevu. „Država bi pak mogla da pomogne tako što će je biti – manje. „Već i samo finansiranje odlaganja plaćanja državnim bolnicama, na primer, košta nas izuzetno mnogo“, ukazuje Markjoti.\nProblem javnog zdravstva kudikamo je kompleksniji pa direktor „Biognosta“ apeluje na države u regionu da javne ustanove generalno dovedu u red kako bi bile u stanju da plaćaju svoje potrebe, a to će možda biti lakše izvodljivo unutar regionalne saradnje i uz pomoć Evropske unije. Markjoti „u svakom slučaju“ podržava inicijativu koja je potekla s Konferencije o Zapadnom Balkanu.\nJedan od većih subjekata sigurno je „Atlantik grupa“ sa sedištem u Zagrebu, a koja deluje u sektoru proizvodnje i prodaje hrane i pića, s poznatim artiklima kao što su „Argeta“, „Cedevita“, „Donat Mg“ itd. „Atlantik grupa“ ima svoje proizvodne pogone i u drugim zemljama regiona. Osnivač i većinski vlasnik kompanije Emil Tedeši i ranije je govorio o potrebi udruženog iskoraka zapadnobalkanskih proizvođača na šire tržište. „Region jugoistočne Evrope predstavlja tržišta na kojima smo jedan od vodećih privrednih subjekata. Tu ostvarujemo najveći deo prihoda i ona je neosporno važna u ukupnoj strategiji kompanije“, kaže on. A kako iz te firme gledaju na konkretan plan WB6? „Iako u međunarodnim iskoracima primarno nastupamo u skladu sa sopstvenom strategijom, oslanjajući se na svoje kapacitete, podrška struktura u okruženju je dobrodošla. Ekonomija veličine pritom je samo jedan od argumenata zašto bi dobro osmišljen okvir zajedničkog nastupa bio poželjan“, zaključuju „Atlantiku“.\n„Nemoguće je već sad proceniti koliko će biti upornosti u političkoj volji regiona da se plan kako treba sprovede, ali temelji već postoje u dosadašnjoj saradnji komora na brojnim projektima“, kaže ekonomski savetnik Žarko Primorac.\nKonačno, dodajmo još i nezvaničnu, zapravo neizrečenu informaciju, da je čitav najširi okvir tog projekta u stvari nastavak širenja uticaja Evropske unije na one balkanske zemlje koje još nisu njene članice, a uz pomoć prvenstveno Hrvatske. Zato bi se trebalo nadati da npr. najnoviji spor između Hrvatske i Bosne i Hercegovine oko trgovine mlečnim proizvodima neće ugroziti ukupno poslovanje u tom delu regiona.\nŠta posle Bečkog samita?\nKonferenciju o privednim temama i evropskim perspektivama Zapadnog Balkana zasenila izbeglička kriza - Makedonija dobila hitnu pomoć u visini od milion evra. Potpisan sporazum o granici između BiH i Crne Gore. (27.08.2015)\nKako bi pomogla zemljama Balkana u zbrinjavanju izbeglica, Nemačka je odlučila da Srbiji i Makedoniji dodeli milion evra za pomoć izbeglicama. O tome za DW govori ministar spoljnih poslova Frank-Valter Štajnmajer. (27.08.2015)\nIzbeglička kriza, i pored sve njene dramatike, mogla bi da se isplati Zapadnom Balkanu. Ona je dokaz da samo prijem u EU može da donese prosperitet, ocenjuje nemačka štampa uoči konferencije EU-Zapadni Balkan. (26.08.2015)\nKljučne reči Zapadni Balkan, infrastruktura, Hrvatska, Srbija, ekonomija, politika\nTrajni link https://p.dw.com/p/1GS1q


Prvi BeGeVege festival je održan na Trgu Nikole Pašića u Beogradu... Prvi BeGeVege festival se održao na Trgu Nikole Pašića u nedelju 4. oktobra od 10h do 22h na Svetski dan za zaštitu životinja . Izuzetno se radujemo što Vas možemo izvestiti da je sa velikim uspehom održan Prvi BeGeVege Festivala u sklopu velikog međunarodnog projekta Veganmanija na Svetski dan za zaštitu životinja u organizaciji udruženja "Sloboda za životinje". Pokazali smo da je moguće usvojiti kompletan životni stil bez iskorišćavanja životinja kao hrane, odevnih predmeta, krzna, modni...


Misljenja o WN.. - Page 2\n*.::REBELDE Srbija Forum::.RSF* :: Ostalo & Off RBD :: Komentari... Delite |\nMisljenja o WN..\nNaslov: Re: Misljenja o WN.. Sub Apr 25, 2009 2:40 pm\ndosta za danas...obecawam da cu postawiti sutra kraj 3 epizode\nLokacija : !!!Србија!!!\nPosao/Hobi : Spavanje/Blejanje\nVase ime : dghfgj\nVasa omiljena pesma od RBD-a? : ghjghjg\nVas omiljeni clan benda? : jhgjgh\nNaslov: Re: Misljenja o WN.. Sub Apr 25, 2009 2:43 pm\nAj samo maloooooo sa Uckerom! :)\nA nego..Ti pises ili prevodis?\nNaslov: Re: Misljenja o WN.. Ned Apr 26, 2009 9:10 am\nizwinjawam se sxto ne mogu da nastawim danas wn,kao sxto widite imamo pune ruke posla s 4umom...a kad ostali nastawljaju??!!!!\nNaslov: Re: Misljenja o WN.. Uto Apr 28, 2009 4:01 pm\nNacekacu se za nastavak.Oko 11 cu da postavim i ja neke wn :)\nNaslov: Re: Misljenja o WN.. Pon Okt 19, 2009 9:12 am\nDa li mogu da kopiram Lloro por ti na drugom forumu,ali cu obavezno napisati ko je autor\n(Bl@ck (W)@mq b@by)i sa kog foruma je preuzeta.....\nNaslov: Re: Misljenja o WN.. Sub Okt 31, 2009 9:07 am\nNarawno da mozesh bb...Ako hocesh mogu da nastawljam dalje sa pisanjem...Nisam pisala jer je niko nije chitao...\nNaslov: Re: Misljenja o WN.. Uto Nov 03, 2009 12:14 pm\nSuper ti je novela...ako mozes nastavi je pls.....\nNaslov: Re: Misljenja o WN.. Sre Nov 04, 2009 3:34 pm\nOke,sutra cu dodati nowo...\nNaslov: Re: Misljenja o WN.. Sub Nov 14, 2009 11:29 am\nIzwini nisam mogla da nastawim dalje,ali hocu owih dana,sigurno\nNaslov: Re: Misljenja o WN.. Ned Nov 15, 2009 6:39 am\nNaslov: Re: Misljenja o WN..\n*.::REBELDE Srbija Forum::.RSF* :: Ostalo & Off RBD :: Komentari...


Po čijem diktatu igraju SDSS i SNS???\nponedeljak, 02 decembar 2013 19:33\nNaša stranka je jedina opcija u Hrvatskoj po svim nivoima srpskih institucija koja je dala javnu podršku za brak žene i muškarca.\n- Neugodno smo iznenađeni što srpske stranke u RH odstupaju od načela pravoslavlja - izjavio je predsednik Naše stranke Jovan Ajduković.\nIstakao je kako je cela poruka o ugroženosti srpske manjine išla u pogrešnom pravcu.\n- U Ustavu Republike Srbije je proklamovano pravo o braku žene i muškarca. Sinod Srpske pravoslavne crkve je takođe o tome zauzeo jasan I čvrst stav. Prema tome, pitam se po kom osnovu su SDSS i druge srpske stranke, među kojima je i Srpska narodna stranka (SNS), kao i Udruženje SNV iz Zagreba, zauzele stav na osnovu kojeg su pozvale pripadnike srpske zajednice da glasaju protiv ustavne definicije braka kao zajednice muškarca i žene kroz navodnu ugroženost Srba kao nacionalne manjine u Hrvatskoj - rekao je Ajduković.\nOn je dodao da je ovaj problem prebačen na teren problema ćirilice u Hrvatskoj.\n- Mi smo jedini koji smo stali na stranu srpskog identiteta, a to je pravoslavlje i svetosavlje. Sve ostalo je pokušaj manipulacije da se Srbi i celokupna srpska manjina u Hrvatskoj, uvuku u problem kojem definitivno ne pripadaju - zaključio je on.\nBudući da je Našastranka jedina opcija u Hrvatskoj po svim nivoima srpskih institucija koja je dala javnu podršku za brak žene i muškarca, nameće se pitanje; stvara li se to nukleus podela Srba u Hrvatskoj?!\nČini se da je ovo konačan udarac podelama Srba u Hrvatskoj po diktatu SDP-a, te da se vrlo perfidno manipuliše statusom Srba jer sa glasom protiv, istovremeno ih se poistovećuje sa manjinom gej populacije, odnosno izjednačavaju Srbe u RH sa gej populacijom.\nStav Naše stranke definitivno jeste da u ovim turbulentnim vremenima svakoga moramo prihvatiti takvog kakav jeste, ali nikada nećemo odustati od tradicionalnih principa naših predaka. Još nas je i Sveti Sava odvukao od paganstva i izopačenosti, a valjda bi tako trebalo da ostane i za naše potomke.\nViše iz ove kategorije « INVESTICIJA U VOZNI PARK I Milorad Pupovac kupuje luksuzni automobil: Terenac s xenon svjetlima za 360.000 kuna Na referendumu glasajte ZA! »\nServer Time: 22-09-2017 13:48:31


General Draža Mihailovich: Draža sahranjen iza Belog dvora? / "Novosti" August 13, 2012\nDraža sahranjen iza Belog dvora? / "Novosti" August 13, 2012\n13. avgust 2012. 20:55\n- Državna komisija oslonila se isključivo na svedočenje ljudi iz Ozne i Udbe, a poznato je koliko su oni naklonjeni istini i Draži - sarkastičan je Miloslav Samardžić, istoričar Ravnogorskog pokreta i jedan od pokretača inicijative za rehabilitaciju generala Mihailovića. - S druge strane, ta državna komisija koja je kopala po Adi nikada nije uzela u obzir svedočenja o tome da je general streljan i sahranjen kod Belog dvora.\n- Posle rata Zagorka je bila obaveštajac generala Miodraga Damjanovića, komandanta svih četnika koji su se tada nalazili u logorima u Italiji - kaže Samardžić. - Kada je Damjanović čuo da je Draža zarobljen naredio je svojim ilegalcima da ga oslobode, ali akcija nije uspela. Ipak, to je, prema Zagorkinim rečima, bitno uticalo na dalji tok događaja, jer su komunisti podigli obezbeđenje na najviši nivo. Aktivirali su lik lažnog Draže - dvojnika koga su svakodnevno vozili „maricom“ od Doma garde u Topčideru, gde se održavalo suđenje, do zatvora u Đušinoj ulici, u centru grada. Pravog Dražu su sve vreme držali u podzemnom vazdušnom skloništu.\nTAJNI SNIMAK SA GUBILIŠTA\nČETNIČKI obaveštajci su uspeli da dođu do fotografije mrtvog Draže Mihailovića, iako je bilo predviđeno da ovaj snimak bude napravljen u samo tri primerka - za Aleksandra Rankovića, Slobodana Penezića i Svetislava Stefanovića. - Fotografija je objavljena u četničkim novinama u Italiji, a i pored opsežne istrage Titova tajna policija nikada nije saznala kako se fotografija našla u rukama generala Damjanovića - kaže Samardžić. - Kasnije, Damjanović je predao fotografiju Zagorki Vasić, a 1992, kada se ona prvi put vratila u Srbiju, iz Kalifornije, ona mi je poklonila tu fotografiju. Dr Branko Latas, pukovnik Titove garde u penziji, potvrdio mi je da je fotografija autentična. Zagorka Vasić je finansirala izgradnju česme pored Dražinog spomenika u Ivanjici, a ostalu imovinu je zaveštala manastiru Žiča, u kome se zamonašila. Preminula je 2004. i sahranjena je na manastirskom groblju.


Garsonjere i Mali Stanovi - Strana 177\nIzdavanje, Poslovni prostor :: Zvezdara :: 96 m² | 500 € 450 €\nVračar, kalenić - maksima gorkog 2. 0, 66m2 (terasa 0,5m2), 2/5, cg, lift, telefon, interfon, podrum. Veoma funkcionalan, očuvan salonac u kvalitetnoj staroj gradnji na odličnoj lokacij...\nšifra: #1493753 , datum objave: 04.10.2018.\nStan 51M² Rakovica\nRakovica, petlovo brdo - gočka 2. 0, 51m2, 5/5, cg, lift, telefon, interfon, podrum, parking. Komforan dvosoban stan u vojnoj zgradi od crvene fasadne cigle. Stanu su potrebna dodatna ulag...\nšifra: #1493758 , datum objave: 04.10.2018.\nšifra: #1493711 , datum objave: 04.10.2018.\nšifra: #1493727 , datum objave: 04.10.2018.\nŠifra: 1034907 novi sad, nova detelinara, dvosoban stan 53m2 veoma lep, komforan stan dvorišne orjentacije. Odlično održavan i ne zahteva dodatna ulaganja. Veliki plakar u predsoblju kao...\nšifra: #1493709 , datum objave: 04.10.2018.\nšifra: #1493705 , datum objave: 04.10.2018.\nZemun Zemun Meandri 54M2 73000E\nUknjižen jednoiposoban 49m2 (grejne površine)+ 5m2 (lođa), zapadno orijentisan sa otvorenim pogledom, u dobrom stanju,renovirano kupatilo. Uknjizen 6/7 bačka -imamo slicne nekretnine be...\nšifra: #1493719 , datum objave: 04.10.2018.\nNovi Sad, Liman 3, Prodaja Jednosobnog Stana, 23M2\nŠifra:1034906... Prodaja nekretnina novi sad, liman 3, jednosoban stan 30m2 korisne površine, uknjiženo 23m2 1/1. Odlična lokacija za studente zbog blizine fakulteta, centra, kao i svih ...\nšifra: #1493703 , datum objave: 04.10.2018.\nFutog, Okretnica, Prodaja Dvorišnog Stana, 40M2\nšifra: #1493684 , datum objave: 04.10.2018.\nšifra: #1493697 , datum objave: 04.10.2018.\nPalilula, vukov spomenik - ruzveltova 57m2 2. 0, 57m2(terasa), 3/7, cg, lux, lift, interfon, internet, telefon, ktv. U samom centru grada, na samo par minuta hoda od vukovog spomenika nalaz...\nšifra: #1493696 , datum objave: 04.10.2018.\nšifra: #1493688 , datum objave: 04.10.2018.\nBogoslovija Milice Janković\nAgencijska provizija 2% opis nekretnine: dvostrano orjentisan stan istok-zapad, predat za uknjižbu, korisne površine 58kvm, sa terasama oko 70kvm, eg na struju. Prostorije: predsoblje, kuh...\nšifra: #1493692 , datum objave: 04.10.2018.\nAgencijska provizija 2% opis nekretnine: svetao, funkcionalan stan u mirnom delu naselja, u blizini doma zdravlja, pošte, autobuske stanice, prodavnice, iz predsoblja se ulazi u sve prostor...\nšifra: #1493693 , datum objave: 04.10.2018.\n1. 0, 49m2, lođa, cg, vpr/4, podrum, interfon, telefon. Iz otkupa. Očuvan svetao stan u mirnom delu naselja, okružen zelenilom. Sastoji se od dnevnog boravka, trpezarije, kuhinje, kupatil...\nšifra: #1493681 , datum objave: 04.10.2018.\n1. 5, 39m2, eg, vpr/iii, telefon, interfon, parking. Uknjižen. Lep, sređen, funkcionalan stan na odličnoj lokaciji u novoj zgradi. Može se koristiti i kao poslovni prostor. Nalazi se u b...\nšifra: #1493682 , datum objave: 04.10.2018.\nZvezdara Bulbulder 53M2 70500E\nDvosoban stan na zvezdari. Stan na mirnoj lokaciji sa potpunom privatnoscu,orijentisan ka jugo - istoku,sa dvoristem od 20km koje pripada stanu. Novogradnja iz 2012. Godine, stan ne trazi ve...\nšifra: #1493670 , datum objave: 04.10.2018.\nšifra: #1493671 , datum objave: 04.10.2018.\nProdajemo ekskluzivan dvosoban stan u zgradi aurora- beograd na vodi. Potpuno nov i intiman koncept zivota, u samom srcu beograda, sa predivnim pogledom na grad. Zgrada poseduje rezidencijal...\nšifra: #1493672 , datum objave: 04.10.2018.\nProdajemo ekskluzivan dvosoban stan u zgradi aurora- beograd na vodi. Potpuno nov i intiman koncept zivota, u samom srcu beograda. Nekretnina je dvostrano orijentisana, sa predivnim pogledom...\nšifra: #1493673 , datum objave: 04.10.2018.\nBeograd nekretnine prodaja » Prodaja kuca » Izdavanje stanova Novi Sad » Prodaja stanova Beograd » Beograd nekretnine » Izdavanje stanova » Beograd nekretnine izdavanje » agencije za nekretnine » Placevi beograd » apartmani beograd » stan na dan beograd » Prodaja stanova » Kuca na prodaju » Izdavanje stanova Beograd » prodaja stanova novi sad » Poslovni prostor beograd » Zemljište » beograd nekretnine izdavanje bez posrednika » Poslovni prostor »


Turistički grad u podnožju Bjelašnice i Treskavice - Page 2 - Bosanski forum\nTuristički grad u podnožju Bjelašnice i Treskavice\nRe: Turistički grad u podnožju Bjelašnice i Treskavice\nPost by Krokodil Behko » 19 Jul 2017, 17:56\nIbro Berilo tvrdi: Buroj Ozone nije propao projekt, Ismail Ahmed ove sedmice dolazi u BiH\nDirektor kompanije Buroj Property Development Ismail Ahmed ove sedmice dolazi u Sarajevo te bi trebalo da se sastane s načelnikom Općine Trnovo Ibrom Berilom i dogovori nastavak aktivnosti vezanih za projekt gradnje kompleksa Buroj Ozone.\nNačelnik Trnova Ibro Berilo danas je izjavio da je bilo mnogo problema s ovim projektom, ali da sa sigurnošću može reći da projekt nije propao.\n"Investitori su kupili zemljište vrijednosti šest miliona maraka, troškovi zakupa prostora za reklame su veći od 100.000 KM mjesečno. Bilo je puno problema s ovim projektom, počevši od odnosa nas prema turistima iz Zaljeva. Kad dođe turista iz Engleske on je turista, kad dođe neko s Bliskog Istoka onda je Arap. Naš pristup se mora promijeniti. Kad počnu da stižu ti ljudi, prema njima se ne odnosimo kao prema turistima. Investitorima trebamo dati ekonomske vize, takvim ljudima nakon šest mjeseci treba dati vize", smatra Berilo.\nProbleme nije tačno definirao. Kazao je da je zatražena preregistracija firme i da je i taj proces trajao dugo. Generalno, kao jedan od najvećih problema Berilo je naveo sporost i neoperativnost administracije.\n"Umjesto 15, neke procedure traju 90 dana i na taj način se sve usporava, svi procesi se moraju dovesti do kraja i tek tada izgradnja može početi. Ista je firma, Ismail Ahmed je i dalje glavni i kada jedan investitor izađe, uđe neko drugi, mora se uraditi doregistracija. To su stvari u koje se mi ne miješamo, to sve oni rade", rekao je načelnik Trnova.\nKazao je da je sve ono što je u nadležnosti lokalne zajednice već urađeno.\n"Mi nastojimo biti efikasni i trudimo se da svaka urbanistička dozvola bude potpisana u roku 24 sata, mi smo maksimalno mobilni kad je riječ o ovoj investiciji, da je mi kao općina Trnovo ne dovedemo u pitanje", naglasio je Berilo.\nSmatra i da u ljetnom periodu treba zabraniti kolektivne godišnje odmore u vrijeme građevisnke sezone.\n"Kad će se tenderi provesti kad se budžeti usvajaju u martu, uđemo u ljetnu sezonu i propadaju projekti. Da smo imali žalbe na izvođače radova nama bi propao projekt vrijednost tri miliona. Ne možemo dozvoliti da žalbeni rokovi budu toliko dugi", rekao je naš sagovornik.\nNa pitanje šta je planirano kada Ismail Ahmed dođe u Sarajevo, Berilo je kazao da će održati sastanak te da je primarno da se uradi plan aktivnosti, primarne su i obaveze plaćanja te da će se govoriti o početku radova.\n"Investitori već imaju odabrane izvođače radova za određeni broj objekata. Mi pripremamo dozvole za gradnju hotela i još nekoliko objekata. Ovaj će projekt trajati najmanje dvije i po godine. Sama izgradnja jednog objekta od izdavanja dozvole do uknjižbe traje najmanje dvije godine tako da će trebati puno vremena da se sve završi", optimističan je Berilo.\nPodsjećamo, da su radovi počeli na vrijeme, završetak bi se očekivao 2020. godine. Kamen temeljac je položen 19. septembra 2016. godine, a početak radova je najavljen za isti mjesec. Kako radovi još nisu počeli, a kad će ne zna se, završetak će biti prolongiran najmanje do 2022. godine.\nPost by Krokodil Behko » 24 Nov 2017, 18:17\nKompanija Buroj Property Development uplatila je Općini Trnovo prvu ratu u iznosu od 1.359.513 KM za zemljište na kojem je planirana izgradnja kompleksa Buroj Ozone, potvrđeno je za Klix.ba iz Općine Trnovo.\nPrema odluci Općinskog vijeća, arapski investitor je bio dužan prvu ratu uplatiti do 30. novembra i ispunjavanjem ovog uslova je izmirio obaveze prema Općini Trnovo. Iz Općine navode da informaciju nisu objavili jer investitor planira tim povodom organizovati konferenciju za medije.\nPodsjećamo, kamen temeljac za Buroj Ozone položen je 19. septembra 2016. godine, početak radova je najavljen za isti mjesec, a završetak 2020. godine.\nMeđutim, prvi radovi počeli tek krajem jula ove godine i to prokopavanjem puta i izgradnjom temelja za šest vila. Ipak, vlasnik kompanije Buroj Property Development Ismail Ahmed za Klix.ba je kazao da će dosta toga biti izgrađeno do kraja sljedeće godine, a da će naselje biti useljivo u 2019. godini.\nOvaj mali turistički grad bi trebao sadržavati i žičaru koja će Buroj povezivati s Bjelašnicom. Također, planirano je da u sklopu turističkog grada bude izgrađena međunarodna bolnica, tržni centar, 300 vila, četiri hotela, restorani, fontane, dječiji i ski-park. Cijena za vile i kuće unutar turističkog grada bit će 2.300 KM po metru kvadratnom i više.\nPost by KOMESAR » 24 Nov 2017, 18:38\nUradjeno pet temelja (6x7) i to je taj silni grad.Nas handri ko stigne!\nPost by Krokodil Behko » 22 Feb 2018, 09:46


Zivot i stil - Nedelja 23.09.2018 - 11:15\nHitler se vraća, Lenjin pokušava da ga spreči FOTO: Profimedia\nNjegov politički rival Lenjin Vladimir Rodriges Valverde pokušao je prošle nedelje da izdejstvuje zabranu Hitlerove kandidature za izbore koji se održavaju 7. oktobra, ali je lokalna izborna komisija odbacila njegov zahtev.\nRojters prenosi da Hitler Alba naglašava da odbacuje sve za šta se nemački nacistički diktator Adolf Hitler zalagao i da želi da vlada na pošten i transparentan način.\nAlba tvrdi da njegov otac nije znao ko je bio Hitler kada mu je dao to ime. Prema rečima ovog političara, on je razmišljao da promeni ime kada je saznao za zločine pravog Hitlera, ali je ipak odustao od toga.


Reč dve o sramoti - Viktor Šenderovič - Peščanik\nReč dve o sramoti\nNakon eliminacije ruske fudbalske reprezentacije s Evropskog prvenstva Euro-2012, u nekim sredstvima javnog informisanja počela je da promiče reč – „sramota“.\nAh Bože moj milosni! Kako često, i s kakvom lakom ravnodušnošću, a nekad i s radosnim kliktanjem, mi prihvatamo i podnosimo pravu, nedvosmislenu sramotu – i istovremeno, do koje mere neumesnu, zaista histeričnu dramu unosimo u svakojake tričarije.\nA šta se u stvari desilo? Keržakov je promašio go i reprezentacija Rusije nije prošla u četvrtfinale. Pa šta? Malo li se puta desilo da neko negde nije prošao! Bivalo je da Francuska, ili Engleska, uopšte i ne stignu do završnog turnira, a da Argentinu, sve zajedno s Mesijem (a ne s Keržakovim!) i u mnogo ranijim fazama kvalifikacionog takmičenja, protivnici prosto iscepaju na komade.\nTo nije sramota. To je sport! To je život, to jest prirodna pojava koja se sastoji iz niza pobeda i poraza. To vam nisu „izbori“ Putina. To nije igra u kojoj je sve pod kontrolom samo jednog učesnika. To je fudbal – o hvala tebi Gospode! Na tom terenu je gospodin Veb bio arbitar, a ne Čurov. A ispadanje naše reprezentacije iz daljeg takmičenja jeste stvar neprijatna, no to je ipak samo sportski neuspeh – zla sreća i ništa više.\nA sramota je to što javno truća gospodin Fursenko (predsednik Fudbalskog saveza Rusije), kao i to što je taj isti Fursenko državni službenik. Sramota je da u državi u kojoj bolnice nemaju novca za lekove, niko, ama baš niko ni da primeti da je potpisivati višemilionski ugovor s trenerom naše reprezentacije, Holanđaninom Advokatom, u najmanju ruku neukusno. Sramota je kada se na turniru, preko gotovo polovine stadiona, razvlači ogroman baner s idiotskim likom nekakvog agresivnog viteza, i s natpisom: „Ovo je Rusija!“. Sramota je kada se s tribina gde sede naši navijači čuju rasističke uvrede upućene beku češke reprezentacije. Sramota je što su naše sportske glavešine zaboravile da Keržakova i kompaniju (možda čak i u društvu s navijačima) povedu u Osvjenćim i da tamo, na mestu na kome je nekad bio zloglasni logor Aušvic, pognutih glava odaju poštu žrtvama holokausta…\nReprezentativci Nemačke i Engleske to nisu zaboravili da učine. I zato, oni sada mirne duše mogu da nastave takmičenje, i da zajedno s tamnokožim Čehom igraju tu veselu, savršeno nepolitičku igru koja se zove fudbal.\nA mi? Nama je izgleda došlo vreme da malo oladimo i potražimo stručnu lekarsku pomoć, u prvom redu psihijatra.\nViktor Šenderovič, Ежедневный Журнал, 18.06.2012.


Opozicija na Ilidži upozorava: Općinsko vijeće nezakonito radi, a Memić provodi samovolju - Index.ba\nLejla Vuković za Index: Građani izdvajaju ogroman novac za lijekove koji su besplatni\nVijećnici SDP-a, DF-a, Naše stranke, Narod i pravda, BPS-a i nezavisni vijećnik Mirsad Madeško u Općinskom vijeću Ilidža upozorili su danas na nezakonit rad OV-a, a posljednji takav slučaj desio se u ponedjeljak kada je prekršena procedura usvajanja dnevnog reda 15. redovne sjednice.\nKako je objasnio Elvis Vreto, vijećnik Naše stranke, na Kolegiju OV-a koji je održan 3. maja nije prihvaćeno da se u dnevni red uvrsti rebalans budžeta Općine za ovu godinu, da bi na sjednici na zahtjev Kluba vijećnika SDA ta tačka bila uvrštena, ali bez poštivanja procedura.\n– Po procedurama trebao se ponovo sazvati Kolegij OV-a i razmotriti uvršavanje rebalansa u dnevni red sjednice, međutim to nije učinjeno. Odgovornost za takav postupak snosi predsjedavajući i sekretar OV-a koji su dužni da poštuju Poslovnik vijeća. Sa 16 ruku izglasali su da ova tačka uđe u dnevni red, nakon čega smo napustili sjednicu jer smo time željeli da pošaljemo poruku da kršenje procedura konačno treba da prestanu. Ovo nije prvi slučaj da se krše procedure i statut, to se desilo i kod izbora predsjedavajućeg OV-a, kazao je Vreto.\nPrema njegovim riječima, ključna stvar zbog čega na Kolegiju OV-a nije prihvaćeno da na dnevni red bude uvršten rebalans budžeta je što vijećnicima opozicije nije bilo jasno na koji način bi se realizovali kapitalni projekti.\n– Nismo dobili dovoljno argumenata od načelnika kako bi se kapitalni projekti poput izgradnje tramvajske pruge za Hrasnicu realizovali. Smatram da vijećnici trebaju imati kvalitetan uvid u plan, studiju, način realizacije, potrebna sredstva, kako bi u skladu sa svojim nadležnostima bili aktivni sudionici procesa, dodao je Vreto.\nNermin Muzur, šef Kluba vijećnika Narod i pravda istakao je da rukovodstvo ove lokalne zajednice ne radi u interesu građana, već sumnjivih investitora.\n– Suštinski problem je što 15 miliona KM, koliko iznosi rebalans, trošimo na nešto što neće moći biti realizovano u ovoj godini. Primjer je pruga za koju je izdvojeno pet miliona, a koja se neće moći uraditi ove godine. Mi smo hteli da se novac rasporedi na investicije koje će se sada moći realizovati i koje će našim građanima poboljšati kvalitetu života, naveo je Muzur.\nKako piše Oslobođenje, Kluba vijećnika DF-a Amar Kečo kazao je da u OV Ilidža ne važe zakoni ove države.\n– Mi smo i ranije upozoravali da vijeće služi kao štit, da se načelnik može sakriti iza odluka OV-a koji po našim zakonima kao kolektivni organ ne može odgovarati. Klub DF-a će podnijeti krivičnu prijavu za organizovano djelovanje 16 vijećnika koji iz sjednice u sjednicu svjesno krše zakone na uštrb građana Ilidže, naglasio je Kečo.\nVijećnici opozicije upozorili su i na bahato ponašanje načelnika Senaida Memića i samovolju koju provodi u Općini.\nPrethodni članakOpljačkan potpredsjednik Ustavnog suda BiH: Iz kuće mu odnijeli 70.000 KM\nNaredni članakMasters u Rimu: Uvjerljiva pobjeda Nadala, Džumhur osvojio samo jedan gem


U Lovasu 18. Pokladno kolo\nNaslovnica Zabava Studio online U Lovasu 18. Pokladno kolo\nSubota, Velj 06 2016\nHasanbegovićeva odluka o raspuštaju povjerenstva za neprofitne medije u skladu je sa zakonom.\nSastali se đakovačko osječki nadbiskup Đuro Hranić i požeški biskup Antun Škvorčević.\nNajavljujemo 18. Pokladno kolo u Lovasu.\nViše u ovoj kategoriji: « Ministrova odluka u skladu je sa zakonom\tVukovarski gimnazijalci putuju u Strasbourg »


Oproštajna propoved / Džonatan Edvards (1703-1758)\nDžonatan Edvards (1703-1758)\nDžonatan Edvards je ovu propoved održao u Prvoj crkvi u Nortemptonu, posle dobijanja otkaza na mesto starešine te zajednice 1. jula 1750.\nTekst: "Kao što neki i razumeste da smo vam slava kao i vi nama za dan Gospoda našega Isusa Hrista." (2. Korinćanima 1,14)\nTema: Propovednici (sluge) i ljudi koji se nalaze pod njihovom brigom, moraju se sresti pred Hristovim prestolom na dan suda.\nApostol u prethodnom delu poglavlja govori na kakve velike nevolje je nailazio u toku svoje službe. U samom tekstu i u dva sledeća stiha, on objavljuje šta je bila njegova uteha i podrška za vreme svih nevolja sa kojima se susretao. Radi se o četiri pojedinosti:\n1. Što je dokazao sebe sopstvenoj savesti, stih 12, "Jer je naša slava ovo: svedočanstvo savesti naše da smo u prostoti i čistoti Božijoj, a ne u mudrosti telesnoj nego po blagodati Božijoj živeli na svetu, a osobito među vama".\n2. Druga stvar u kojoj je nalazio veliku utehu je bila da, i pored toga što se dokazao svojoj savesti, dokazao se takođe i savesti svojih slušalaca, Korinćana, kojima piše; i da oni treba da ga priznaju na dan suda.\n3. Nada koju je imao u gledanju blagoslovenog ploda svojeg truda i stradanja u službi, u njihovoj radosti i slavi, tog velikog dana konačnog obračunavanja.\n4. Što je svojom službom među Korinćanima sebe dokazao svom Sudiji, koji će ga primiti i nagraditi njegovu vernost tog dana.\nOve poslednje tri pojedinosti su naznačene u samom tekstu, a uz prethodni stih i četvrta je sadržana u tekstu. Podrazumeva se da su ga Korinćani priznavali za svog duhovnog oca, kao onog koji je bio veran među njima, i kao osobu koja je predmet njihove buduće radosti i slave na dan suda. Podrazumeva se i da je apostol očekivao da će tada imati veseo susret sa njima pred Sudijom, da će sa radošću posmatrati njihovu slavu kao plod svojeg truda, i da su na taj način oni predmet njegovog radovanja. Podrazumeva se takođe da je Pavle očekivao da bude priznat od strane velikog Sudije, u trenutku kada se zajedno sa Korinćanima bude našao pred Njim, i da bi tada bila potvrđena njegova (Pavlova) vernost, i da bi to bilo predmet njihove slave, i da bi njih Isus tada dao njemu kao krunu radosti. Ali, apostol nije mogao svemu ovom da se nada sve dok prvo nije dobio svedočanstvo sopstvene savesti u vezi sa svojom službom. I zato 12. stih na najubedljiviji način pokazuje da je on sebe svojoj savesti dokazao.\nPostoji jedno pitanje koje je sadržano u svakoj od navedenih pojedinosti i u svakom delu teksta, a koja će biti tema mog sadašnjeg govora.\nPropovednici i ljudi koji su bili pod njihovom brigom moraju se međusobno sresti pred Hristovim prestolom na dan suda.\nPropovednici i ljudi koji su pod njihovom brigom moraju se rastati na ovom svetu, bez obzira koliko bili ujedinjeni. Ako se ne odvoje ranije, moraju se rastati smrću, a može se dogoditi da se rastanu iako im se život nastavlja. Živimo u svetu promena gde ništa nije sigurno i stabilno; gde kratko vreme, samo nekoliko obilazaka Sunca oko zemlje, ostvari i donese neobične stvari i iznenadne promene u pojedinim osobama i porodicama, u gradovima i crkvama, u državama i nacijama.\nČesto se dešava da oni koji izgledaju najujedinjeniji, za kratko vreme postanu najrazjedinjeniji, i to najdalje jedni od drugih. Tako se propovednici i ljudi među kojima je vladao najveći međusobni odnos poštovanja i najstriktnije jedinstvo, mogu ne samo razići u rasuđivanju nekih stvari i otuđiti u ljubavi, nego se čak i otrgnuti jedni od drugih, i da na taj način svaka veza među njima bude prekinuta. Propovednik se može ukloniti na neko udaljeno mesto, pa tako postoji mogućnost da više ništa nemaju jedni sa drugima na ovom svetu. Ali, ako i bude tako, postoji još jedan susret koji moraju imati, a to je susret u poslednjem velikom danu obračunavanja. Ovde želim da pokažem,\nI. Na kakav način će se propovednici i ljudi koji su bili pod njihovom brigom sresti na dan suda,\nII. Za koje ciljeve,\nIII. Iz kojih razloga je Bog odredio da se propovednici i njihovi ljudi ponovo sretnu na takav način i za takve ciljeve.\nI. Ja ću pokazati, u nekoliko tačaka, na kakav način će se propovednici i ljudi koji su bili pod njihovom brigom međusobno sresti na dan suda.\nPRVO, oni se neće sresti tog dana samo iz razloga što će ceo svet morati zajedno da se sastane. Posmatraću ovu razliku u dve stvari:\n1. Imaće jasan, stvaran pogled, i tačno međusobno znanje i prepoznavanje.\nIako će tada čitav svet biti prisutan, celo čovečanstvo svih generacija okupljeno u jedan ogroman skup zajedno sa svima onima od anđelske prirode, i svetim i palim anđelima, ipak nema potrebe da smatramo da će svako imati tačno i detaljno saznanje bilo koje druge osobe iz čitavog sakupljenog mnoštva koje će nesumnjivo činiti milioni miliona. Mada će verovatno ljudski kapaciteti biti mnogo veći nego što su u sadašnjem stanju, ipak neće biti bezgranični. Iako će njihovo razumevanje i shvatanje biti veoma prošireno, ljudi ipak neće biti uzdignuti na stepen božanstva. Verovatno će pojedinim osobama biti proširen vidik na različite delove i članove tog ogromnog skupa, a tako i na postupke koji će se odigrati tog velikog dana.\nAli ipak, shodno prirodi ograničenih umova, neke osobe će više obraćati pažnju na pojedine osobe i stvari vezane za njih, nego na ostale. Takođe možemo da pretpostavimo da će svako imati veće interesovanje za pojedine osobe u odnosu na ostale u poslovima tog dana. Postojaće poseban razlog zašto oni koji su imali zajedničke interese u ovom svetu, u stanju probe, i čije zajedničke stvari će tada biti kušane i suđene, treba da budu naročito postavljeni na takav način da se međusobno gledaju. Možemo pretpostaviti ovo, da će se vladari i oni koji su im bili podčinjeni, zemaljske sudije i osobe kojima su sudile, susedi koje su imali zajedničke razgovore, poslove i sporove, glave porodica i njihova deca i sluge, tada sresti i na istaknut način biti postavljeni zajedno. Ovaj slučaj se posebno odnosi na propovednike i njihove ljude. U tekstu je očigledno da će takvi biti postavljeni na takav način da se međusobno gledaju, i da će jasno znati jedan drugog i da će se tada međusobno prepoznati.\n2. Oni će se međusobno sresti imajući posebno interesovanje i brigu za velike poslove tog dana. Iako će tada biti sakupljen čitav svet, ljudi ipak neće imati neku neposrednu i posebnu zainteresovanost za sve. Zaista, daleko veći broj onih koji će tada biti sakupljeni činiće ljudi koji nisu imali nikakve međusobne odnose u stanju probe, i kao takvi neće imati zajedničke stvari za koje bi trebalo da im se sudi. Ali, u slučaju propovednika i ljudi koji su bili pod njihovom brigom, oni će spadati u grupu ljudi koji su imali mnogo neposrednih stvari jedan sa drugim. Zato oni posebno moraju da se sretnu i da budu zajedno dovedeni pred Sudiju, sa naročitim interesovanjem za poslove tog velikog dana konačnog obračunavanja. Taj njihov susret će, po svojoj suštini, biti drugačiji od sastanka čitavog čovečanstva ukupno.\nDRUGO, njihov susret na dan suda će biti mnogo drugačiji od njihovih međusobnih susreta na ovom svetu.\nPropovednici i njihovi ljudi, dok njihov odnos traje, često se sastaju zajedno na ovom svetu. Oni imaju običaj da se sreću iz nedelje u nedelju, a i drugim prilikama, da bi javno služili Bogu, vršili verske obrede, i prisustvovali svečanim službama u Božijem domu. I pored tih susreta, oni takođe imaju priliku da se sreću radi određivanja i vršenja duhovnih poslova, kao i prakse crkvene discipline, i radi rešavanja i regulisanja onih stvari koje se tiču čistote i dobrog reda u javnom upravljanju. Ali, njihov susret na dan suda biće veoma drugačiji i po svojoj suštini i po okolnostima od bilo kojeg susreta ili sastanka koji su imali u sadašnjem stanju. Pokazaću i kako, u nekoliko tačaka.\n1. Oni se sada nalaze u pripremnom, promenljivom stanju, a onda će biti u nepromenljivom stanju.\nSada se grešnici u ovoj zajednici sastaju sa svojim propovednikom u stanju dok još imaju mogućnost spasonosne promene, i dok su još sposobni za obraćenje od sotonske sile ka Bogu. Uz Božiji blagoslov na službama i trud njihovog starešine mogu pobeći iz države krivice, osude i gneva, u državu mira i milosti sa Bogom, uživanja privilegija Njegove dece i zvanja večnog nasledstva. A sveti sreću svog propovednika sa velikim ostacima svoje pokvarenosti, i ponekad pod velikim duhovnim teškoćama i nevoljama: i zato kao takvi treba da budu spremni za radosno menjanje svog stanja, za šta imaju razlog da se nadaju zbog pohađanja javnih bogosluženja, za vreme kojih Bog svakako želi da propovednike učini svojim oruđem. Propovednici i njihovi ljudi se sada sreću zato da bi se ostvarile takve radosne promene: oni su od velike koristi koja se traži pri takvim svečanim susretima.\nAli, kada se budu sreli zajedno na dan suda, biće daleko drugačije. Srešće se u nepromenljivom stanju. Grešnici će biti u nepromenljivom stanju. Oni koji su do tada bili pod krivicom i silom greha, i koji su stalno imali gnev Božiji nad sobom, biće tu bez leka i mogućnosti promene, i srešće svoje propovednike bez ikakve nade na oslobođenje, otkup, ili dobijanje bilo kakvog dobra njihovim posredstvom. Isto je tako i za svete - oni će već biti savršeno slobodni od svih svojih pokvarenosti, iskušenja i nesreća svake vrste, i biće zauvek postavljeni van dohvata tih stvari. Tada se neće moći izvršiti ni oslobođenje niti srećna promena posredstvom blagodati, a upravljanjem propovednika. I tada će biti objavljeno: "Ko čini nepravdu, neka čini još nepravdu, ko je pogan, neka se još pogani; i ko je pravedan neka još čini pravdu; i ko je svet, neka se još sveti" (Otk. 22,11).\n2. Oni će se međusobno sresti u stanju čistog, pouzdanog i nepogrešivog svetla.\nPropovednici su određeni da budu vođe i učitelji, i u Svetom Pismu su predstavljeni kao svetla koja su postavljena u crkvama. Oni se, s vremena na vreme, sastaju sa svojim ljudima kako bi ih poučavali i prosvetljavali, kako bi ispravljali pogrešna tumačenja, kako bi, kada stado krene levo ili desno, bili glas ispred njih koji govori: "Ovo je put, hodajte njim", kako bi ispoljavali i potvrđivali istinu pokazujući odgovarajuće dokaze za to. Oni treba da pobijaju greške, kvare mišljenja, da presvedoče u vezi onoga što je pogrešno, da utvrde one koji sumnjaju. Ali, kada Hristos bude došao da sudi, svako pogrešno i lažno mišljenje biće otkriveno. Svaka prevara i zabluda će nestati pred svetlom toga dana kao što tmina noći nestaje pri pojavljivanju izlazećeg Sunca. Svaka doktrina Reči Božije tada će se pokazati sa potpunim dokazom i niko neće ostati nepresvedočen. Svi će poznati istinu sa najvećom sigurnošću i neće se više pojavljivati pogrešno tumačenje koje bi trebalo da se ispravlja.\nSada propovednici i njihovi ljudi mogu da se ne slože u rasuđivanju nekih stvari koje se tiču vere, i mogu se ponekad sastajati radi međusobnog savetovanja u vezi sa tim stvarima oko kojih se razilaze, da bi čuli razloge koji mogu biti ponuđeni i jednoj i drugoj strani; a sve to na kraju može biti bez efekta bilo kakvog presvedočenja u istinu. Oni se ponovo mogu sastajati i rastajati bez većeg slaganja u odnosu na ranije, i da strana koja je neispravna u svojim stavovima i dalje ostane pri tome. Ponekad su sastanci propovednika sa njihovim ljudima, u slučaju kada postoje neslaganja, propraćeni nesrećnim raspravama i sporovima, i rukovođeni sa mnogo predrasuda i nedostatka iskrenosti; bez težnje za prosvetljenjem i presvedočenjem, već naprotiv za potvrdu i rast tame, utvrđenje opozicije istini i hlađenje međusobne ljubavi. Ali, kada se oni sretnu zajedno na dan suda, pred prestolom velikog Sudije, um i volja Hristova će biti poznati, i više neće biti nikakve diskusije ili razlike u mišljenjima. Dokaz istine će se pokazati iza svih rasprava i svi sporovi će konačno i zauvek biti rešeni.\nSada propovednici sreću svoje ljude da bi prosvetlili i probudili savest grešnika; ukazujući im na veliko zlo i opasnost greha, strogost Božijeg zakona, njihovu sopstvenu zloću srca i životnih navika, veliku krivicu pod kojom se nalaze, gnev koji ostaje na njima, i njihovu nesposobnost, slepoću, siromaštvo, bespomoćnost i nesavršeno stanje; ali sve je često uzalud. Oni ostaju mirni uprkos svemu što propovednici mogu da kažu, glupi i neprobuđeni, nepresvedočeni u savestima. Ali, neće biti tako pri njihovom poslednjem međusobnom susretu na dan suda. Grešnici, kada budu sreli svoje propovednike pred velikim Sudijom, tada više neće biti glupave savesti. Oni će tada biti potpuno osvedočeni u istinu onih stvari koje su ranije čuli od njega, u vezi Božije veličine i Njegovog strašnog veličanstva, Njegove svetosti i mržnje prema grehu i Njegove izvanredne pravde u uništenju toga, u strogost Njegovog zakona i strahotu i istinu Njegovih pretnji, a u svoju neizrecivu krivicu i bedu. I oni više nikada neće biti neosetljivi na te stvari. Oči savesti će tada biti potpuno prosvetljene, i nikada više neće biti zaslepljene. Usta savesti će se tada otvoriti, i više se nikada neće zatvoriti.\nSada se propovednici sreću sa svojim ljudima, javno i privatno, da bi ih prosvetlili u vezi stanja njihovih duša; da bi im otkrili i primenili pravila Božije Reči, da bi time i sami preispitali svoja srca i spoznali svoje stanje. Ali, sada propovednici nemaju nepogrešivo prepoznavanje stanja svojih ljudi; i najiskusniji među njima su skloni da pogreše, i često promaše u stvarima te prirode. Isto tako, ljudi nisu sposobni da pouzdano znaju stanje svog propovednika, ili stanje neke druge osobe; vrlo često se neki među njima računaju kao sveti, ili čak kao istaknuti sveti, a koji su samo veliki licemeri. U drugu ruku, neki su ponekad osuđeni ili jedva prihvaćeni u svom društvu a koji su zaista Božiji dragulji. I ništa nije toliko zajedničko ljudima kao činjenica da imaju pogrešno mišljenje po pitanju sopstvenog stanja.\nMnogi koji su odvratni Bogu i koji su deca Njegovog gneva o sebi misle visoko, kao da su Njegovi dragoceni sveti i draga deca. Da, postoji razlog da mislimo da oni koji su često najhrabriji u samopouzdanju o svom bezbednom i srećnom stanju, i koji sebe smatraju ne samo istinitim svetima, nego i vrlo značajnim svetima u zajednici, na poseban način samo su dim u Božijim nozdrvama. I takvi se nesumnjivo često nalaze u zajednicama gde se Božija Reč najvernije izlaže, uprkos svemu što propovednici mogu govoriti dušama svojih slušalaca sa najjasnijim objašnjenjem i sa najistraženijim dokazivanjem doktrina i pravila Božije Reči. Ali, na dan suda imaće drugačiju vrstu susreta. Tada će biti pokazane tajne svakog srca, svačije stanje će biti savšeno poznato. 1. Korinćanima 4,5: "Zato ne sudite ništa pre vremena, dokle Gospod ne dođe, koji će izneti na videlo što je sakriveno u tami i objaviće savete srdačne i tada će pohvala biti svakome od Boga". Tada se niko neće prevariti po pitanju ličnog stanja, niti će više biti sumnje u vezi toga. Tada će biti večan kraj svim uobraženjima i lažnim nadama obmanutih licemera, kao i svim sumnjama i strahovima iskrenih hrišćana. I tada će svako znati stanje svog bližnjeg. Ljudi će znati da li je njihov propovednik bio iskren i veran, a propovednik će znati stanje svakog pojedinca među svojim ljudima, i kojima od njih je Božija reč bila miris životni za život, a kojima miris smrtni za smrt.\nU sadašnjem stanju često se dešava da, kada se propovednici i njihovi ljudi sretnu zajedno da bi razmatrali i vršili duhovne poslove, posebno u slučaju neslaganja, spremni su da sude i osuđuju poglede, namere, principe i ciljeve jedan drugog, što utiče na svakog; i često veoma greše u svom sudu pa time nanose nepravdu jedan drugome. Ali, prilikom budućeg susreta, stvari će biti razgledane u istinitom i savršenom svetlu, a principi i ciljevi koje je svaki pojedinac imao biće sigurno poznati. Svim greškama te vrste i svim nepravednim osuđivanjima doći će kraj.\n3. Na ovom svetu, propovednici i njihovi ljudi se često sastaju zajedno da bi služili i slušali o nevidljivom Gospodu. Ali, na sudu, oni će se sresti u Njegovom najdirektnijem i vidljivom prisustvu.\nPropovednici koji sada često sreću svoje ljude da bi im propovedali večnog, besmrtnog i nevidljivog Cara, da bi ih presvedočili da postoji Bog i objavili im veličinu tog bića, da bi ih presvedočili da On vlada i da će suditi svetu, da postoje buduće plate i kazne, i da bi im propovedali Hrista u nebu, sa desne strane Bogu, i ne videći sve to - tada će sresti svoje ljude u najdirektnijem svesnom prisustvu tog velikog Boga, Spasitelja i Sudije koji će se pokazati pred njima i pred čitavim svetom na najjasniji, vidljiv i otvoren način, u velikoj slavi, sa svim svojim svetim anđelima. Oni se tada neće sresti kako bi slušali o odsutnom Hristu, nevidljivom Gospodu i budućem Sudiji; već da bi se zajedno pojavili pred tim Sudijom - u prisustvu tog vrhovnog vladara - u Njegovoj neizmernoj slavi i strašnoj sili, o kojoj su toliko često slušali tokom svojih zajedničkih susreta na zemlji.\n4. Poslednjem susretu propovednika i ljudi koji su bili pod njihovom brigom, neće prisustvovati nijedna osoba sa bezbrižnim, nemarnim srcem. Mnoge osobe često prisustvuju sastancima na ovom svetu sa takvim srcem, imajući malo poštovanja prema Onome koga, pretvarajući se, zajedno obožavaju pri svečanim prilikama javnog bogosluženja, malo mareći za misli ili okvire svojih razmišljanja, ne gledajući na stvar u kojoj učestvuju i ne razmatrajući cilj radi kojeg su sakupljeni. Ali, tog velikog dana neće postojati bezbrižno srce: ni spavanja, ni udaljavanja uma od velike teme sastanka, niti nepažnje prema poslu tog dana, niti bezobzirnosti prema prisustvu u kojem se nalaze, ili prema velikim stvarima koje će čuti od Hrista, ili koje su ranije čuli od Njega, preko svojih propovednika za vreme probe, ili koje će sada čuti prilikom propovednikovih objavljivanja stvari u vezi njih, pred njihovim Sudijom.\nVidevši ove stvari koje se tiču načina i okolnosti tog budućeg susreta pred Hristovim prestolom na dan suda, u nastavku ću pokazati:\nII. Za koje ciljeve će se oni tada sresti.\nPRVO, da polože račun pred velikim Sudijom za međusobno ponašanje i vladanje u stvarima kada se nisu slagali na ovom svetu.\nHristos je poslao propovednike da bi radili Njegov posao. Oni su Njegove sluge i ljudi koji prenose Njegove poruke; i kada oni budu završili svoju službu, moraju se vratiti svom Gospodaru da Mu daju račun, šta su radili i zadovoljstvo koje su imali u vršenju svoje službe. Ovo nalazimo u Evanđelju po Luki (Lk. 14,16-21).\nKada je sluga koji je bio poslat da pozove goste na veliku večeru završio određenu službu, on se vratio gospodaru i položio mu račun za ono što je učinio i za ono što je primio. I kada je gospodar, budući ljut, poslao svog slugu drugima, on se opet vratio i položio gospodaru račun svog upravljanja i uspeha. Tako čitamo u Jevrejima 13,17 o propovednicima i upraviteljima doma Božijeg da se oni staraju za duše kao oni koji će dati odgovor, da to s radošću čine a ne uzdišući. I mi vidimo iz ranije spomenutog 14. poglavlja Evanđelja po Luki da propovednici moraju da polože račun svom gospodaru, ne samo za svoje ponašanje u ispunjavanju i izvršavanju obaveza svoje službe, nego takođe i za to kako su ih njihovi ljudi primali i kako su postupali među njima.\nVerni propovednici će tada položiti račun sa radošću za one koji su ih primali lepo, i koji su dobro uznapredovali zahvaljujući njihovoj službi, i ti ljudi će im tog dana biti dati kao kruna radosti. U isto vreme, oni će položiti račun i za loše postupke onih koji ih nisu lepo primali kao ni njihove poruke od Hrista. Propovednici će takve susresti, ali ne na način kako su ih sretali na ovom svetu, da bi ih savetovali i upozoravali, nego da bi izneli svedočanstvo protiv njih, kao njihove sudije i Hristovi sudski pomoćnici, da bi ih osudili. Sa druge strane, ljudi će se tog dana podići na sud protiv zlih i nevernih propovednika koji su više tražili svoj interes, nego dobro za duše svog stada.\nDRUGO, propovednici i ljudi koji su bili pod njihovom brigom tada će se zajedno susresti pred Hristom kako bi On sudio sve sporove koji su postojali između njih na ovom svetu.\nU ovom zlom svetu često se dešava da nastanu velike razlike i rasprave između propovednika i ljudi koji se nalaze pod njihovom pastirskom brigom. Iako su pod najvećom obavezom da žive u miru, i iako su sporovi i svađe između tako povezanih osoba najnesrećniji i grozni u njihovim savestima, koliko često se to dešava! Ponekad se ljudi prepiru sa svojim propovednicima u vezi njihovih doktrina, ponekad u vezi njihovog rukovođenja i vršenja duhovnih poslova, a ponekad zbog njihove podrške određenim osobama. Ponekad takve prepirke dugo traju, a ponekad se reše još na ovom svetu češće u skladu sa raširenim interesom jedne ili druge strane, nego u skladu sa rečju Božijom i pravim sagledavanjem stvari. A ponekad takvi sporovi nikada ne dobiju odgovarajuće rešenje na ovom svetu. Ali, na dan suda, biće potpun, savršen i večan svršetak toga. Nepogrešivi Sudija, beskrajna fontana svetla, istine i pravde sudiće između osporenih strana i On će objaviti šta je istina, ko je u pravu i šta je prihvatiljivo Njegovom razumu i volji. Iz tog razloga, strane moraju zajedno da stanu pred Njim tog poslednjeg dana, dana koji će biti veliki dan svršavanja i rešavanja svih sporova, i ispravljanja svih nepravilnosti, i poništavanja svih nepravednih sudova, grešaka i zbunjivanja prisutnih među ljudima.\nTREĆE, propovednici i ljudi koji su bili pod njihovom brigom tada se moraju međusobno sresti kako bi primili večnu presudu i kaznu od Sudije, u prisustvu jedan drugog, prema ponašanju koje su gajili pri međusobnim odnosima u sadašnjem stanju.\nSudija neće samo objaviti pravdu nego će i učiniti pravdu između propovednika i njihovih ljudi. On će objaviti ono što je pravo između njih, potvrđujući onog koji je bio pravedan i veran, i osuđujući nepravednog. Savršena istina i nepristrasnost zauzeće svoje mesto u presudi koju će On izreći, pri nagrađivanju pravednih i kažnjavanju nepravednih. Biće to slavna plata vernim slugama, onima koji su bili uspešni. Danilo 12,3: "I razumni će se sjati kao svetlost nebeska, i koji mnoge privedoše k pravdi, kao zvezde vazda i doveka", i takođe onima koji su bili verni, ali ipak neuspešni, Isaija 49,4 "A ja rekoh: uzalud se trudih i naprazno potroših silu svoju; ali opet sud je moj u Gospoda i posao moj u Boga mojega"; i oni koji su takve primali lepo i pružali im gostoprimstvo biće slavno nagrađeni, Matej 10,40-41: "Koji vas prima, mene prima; a koji mene prima, prima onoga koji me je poslao. Koji prima proroka u ime proročko, platu proročku primiće; a koji prima pravednika u ime pravedničko, platu pravedničku primiće".\nTakvi ljudi i njihovi verni propovednici jedni drugima će biti kruna radosti, 1. Solunjanima 2,19-20: "Jer ko je naš nad ili radost, ili venac slave? Niste li i vi pred Gospodom našim Isusom Hristom o njegovu dolasku? Jer ste vi naša slava i radost", i u tekstu "Vi ste nam slava, kao i mi vama za dan Gospoda našega Isusa Hrista". Ali, oni koji su loše primali Hristove verne propovednike, naročito u stvarima gde su baš bili verni, biće strogo i teško kažnjeni, Matej 10,14-15: "A ako vas ko ne primi, niti posluša reči vaših, izlazeći iz kuće ili iz grada onoga otresite prah s nogu svojih. Zaista vam kažem: lakše će biti zemlji sodomskoj i gomorskoj u dan strašnoga suda nego li gradu onome", 5. Mojsijeva 33,8-11: "I za Levija reče: tvoj Tumim i tvoj Urim neka budu u čoveka tvojega svetoga, kojega si okušao u Masi i s kojim si se prepirao na vodi Merivi; koji reče ocu svojemu i materi svojoj: ne gledam na vas; i koji ne poznaje braće svoje i za sinove svoje ne zna; jer drže reči tvoje i zavet tvoj čuvaju. Oni uče uredbama tvojim Jakova i zakonu tvojemu Izrailja, i meću kâd pod nozdrve tvoje i žrtvu što se sažiže na oltar tvoj. Blagoslovi, Gospode, vojsku njihovu, i neka ti milo bude delo ruku njihovih; polomi bedre onima koji ustaju na nj i koji mrze na nj, da ne ustanu". I sa druge strane, propovednici za koje se ustanovi da su bili neverni će imati najgroznije muke (vidi Jezekilj 33,6 i Matej 23,1-33).\nOvakva pravda će biti učinjena propovednicima i njihovim ljudima i oni će zajedno boraviti do kraja, ne da bi samo za sebe primili pravdu već i da bi videli pravdu učinjenu i drugoj strani. Jer to je cilj tog velikog dana, da se otkrije i objavi pravedan sud Božiji; Rimljanima 2,5. Propovednicima će biti učinjena pravda, a i oni će videti pravdu koja će biti učinjena njihovim ljudima. I ljudi će primiti svoju pravdu od svog Sudije, i videće pravdu koja će biti učinjena njihovom propovedniku. I na taj način će sve stvari između njih biti rešene i zauvek dovedene u sklad. Svako će biti osuđen ili nagrađen prema svojim delima, ili u primanju i nošenju krune večne radosti i slave, ili u podnošenju neprolazne sramote i bola. - Sada sam stigao do sledeće planirane tačke:\nIII. Da bih dao neke razloge zašto možemo da pretpostavimo da je Bog odredio to da propovednici i ljudi koji su bili pod njihovom brigom treba da se sretnu na dan suda, na takav način i za takve ciljeve.\nPostoje dve stvari koje ću sada pokazati:\nPRVO, zajednički interesi propovednika i njihovih ljudi su od najveće važnosti.\nSveto Pismo objavljuje da će Bog svako delo izneti na sud, i svaku tajnu, bilo da je dobra ili zla. Interesi i ponašanje svakog pojedinca, i javno i privatno, treba na kraju da budu izneti pred Božiji tron i konačno ocenjeni od strane nepogrešivog Sudije. Naročito je potrebno da bude tako kada je stvar od vrlo velikog značaja.\nSada su zajednički interesi hrišćanskog propovednika i njegove crkve i zajednice od najveće važnosti: u pogledu puno stvari mnogo su većeg značaja od prolaznih interesa najvećih zemaljskih vladara i njihovih carstava ili imperija. Od ogromnog značaja je kako propovednici vrše svoju dužnost i kako se vladaju prema ljudima u poslu svoje službe, i u stvarima koje se odnose na to. Takođe je od ogromne važnosti kako ljudi primaju vernog Hristovog propovednika, kao i kakav napredak i korist imaju od njegove službe. Ove stvari imaju veći neposredni značaj za veliki i poslednji cilj radi kojega je svaki čovek stvoren, kao i za večno blagostanje čovečanstva, nego bilo koji prolazni interesi ljudi, bili oni privatni ili javni. I zato je naročito potrebno da te stvari budu iznesene na sud, da se odluči otvoreno i sredi u istini i pravdi, i da do kraja propovednici i njihovi ljudi budu zajedno pred sveznajućim i nepogrešivim Sudijom.\nDRUGO, zajednički interesi propovednika i njihovih ljudi su posebno povezani sa glavnim stvarima koje se odnose na dan suda.\nOni imaju poseban odnos prema velikoj i božanskoj osobi koja će se tada pokazati kao Sudija. Propovednici su ljudi koji prenose Njegovu poruku, koji su poslati od Njega, koji u svom zaduženju i vršenju poslova među svojim ljudima zastupaju Njegovu osobu, stoje na Njegovom mestu, kao oni koji su poslati da objavljuju Njegovo mišljenje, da rade Njegov posao i da govore i deluju u Njegovo ime. I zato je posebno potrebno da Mu se oni vrate i polože račun za svoj rad i uspešnost. Car je sudija svih svojih slugu a oni su mu svi odgovorni. Ali, naročito je potrebno da se careve sluge, kojima je posebno povereno upravljanje poslovima njegovog carstva i koje su poslate u neko posebno posredovanje, vrate njemu i da mu polože račun o ispunjavanju obaveza koje su im poverene, kao i o prijemu na koji su naišli.\nPropovednici nisu ljudi koji samo prenose poruke One osobe koja će se u poslednji dan pojaviti kao Sudija, već i da bi posao na koji su poslati, i stvari koje su im učinjene kao Njegovim propovednicima, na najjasniji mogući način promovisale Njegovu čast i interes Njegovog carstva. Svrha rada na koji su poslati jeste da predstave namere Njegove uprave i vlade, i zbog toga je takav posao sa ljudima blisko povezan sa danom suda. Jer veliki cilj toga dana je da se potpuno srede i ustanove predmeti Njegovog carstva, i da se usklade sve stvari koje su toga tiču, i da sve što je protivno interesima Njegovog carstva bude uklonjeno, a sve što doprinosi celovitosti i slavi tog carstva bude usavršeno i potvrđeno, da bi taj veliki Car mogao da primi dužnu čast i slavu.\nDakle, zajednički interesi propovednika i njihovih ljudi imaju direktnu vezu sa stvarima koje se tiču dana suda, kao što je posao propovednika sa svojim ljudima da promoviše večno spasenje čovečijih duša i izlaz iz večnog prokletstva. Dan suda je dan koji je određen za taj cilj, da otvoreno odluči i reši večno prebivalište ljudi, da postavi neke u stanje večnog spasenja i da njihovo spasenje dovede u krajnje dovršenje, a da ostale postavi u stanje neprolaznog prokletstva i najsavršenije bede. Zajednički interesi propovednika i ljudi imaju najdirektniju vezu sa danom suda, kao što je jedina svrha rada u toj službi spremanje ljudi za taj dan. Propovednici su poslati da ih opomenu na približavanje tog dana, da ih unapred upozore na strašnu rečenicu koja će tada biti objavljena zlima, i blagoslovenu rečenicu koja će biti objavljena pravednima, i da ih upute da izbegnu gnev koji će doći na bezbožne, i da dobiju platu koja će se tada darovati svetima.\nI pošto zajednički interesi propovednika i njihovih ljudi imaju toliko blisku i direktnu vezu sa tim danom, te stvari trebaju biti sređene i odlučene, i iz tog razloga propovednici i njihovi ljudi treba da se zajedno sretnu i pojave tog dana pred velikim Sudijom.\nOvu temu sam izabrao iz razloga da bi ljude, ovde prisutne, koji su bili pod mojom pastirskom brigom, naveo na razmišljanje i da bi im dao neki savet prikladan našim trenutnim okolnostima, a u vezi svega što je ranije učinjeno u vezi sa našim stanjem razdvojenosti, ali u očekivanju budućeg susreta pred velikim prestolom na dan suda.\nDuboko i ozbiljno razmatranje našeg budućeg najsvečanijeg susreta je sigurno najpogodnije za situaciju u kojoj se trenutno nalazimo. Nedavno učinjene stvari će najverovatnije (što se tiče odnosa u kojima smo se do sada nalazili) biti propraćene našim večnim odvojenjem!\nKako često smo se sretali zajedno u domu Božijem u takvim odnosima! Kako često sam vam govorio, savetovao vas, upozoravao, upućivao i hranio, i upravljao duhovnim poslovima među vama - ljudima koji su bili povereni mojoj brizi i čije dragocene duše je trebalo da čuvam i pazim! Ali, najverovatnije, to više neće biti slučaj.\nProrok Jeremija 25,3 daje svojim ljudima do znanja koliko dugo se trudio među njima u poslovima svoje službe: "Od trinaeste godine Josije sina Amonova cara Judina do danas, za ove dvadeset i tri godine, dolazi mi reč Gospodnja, i ustajući rano, govorio sam vam...". Ne želim sebe da upoređujem sa prorokom Jeremijom, ali u tom smislu mogu reći kao on da sam vam propovedao reč Božiju dvadeset i tri godine, ustajući rano i govoreći. 15. februara ove godine bilo je tačno 23 godine od kada sam počeo da služim kao starešina ove crkve i zajednice. I, iako je moja snaga bila slabost, radeći uvek pod velikom slabošću tela, pored svoje nedovoljnosti za tako veliku odgovornost, sa druge strane ipak nisam štedeo svoju slabu snagu nego sam je koristio za dobro vaših duša. Mogu da vam se obratim kao apostol Pavle svojim slušaocima, Galatima 4,13: "A znate da vam u slabosti tela najpre propovedih evanđelje".\nProveo sam glavni deo svog života i snage u poslovima za vaše večno blagostanje. Vi ste svedoci da snagu koju sam imao nisam prepustio besposlenosti, niti sam je trošio za obavljanje svetskih planova i vršenja prolaznih radova, ili radi porasta svoje imovine, i veličanja sebe i svoje porodice. Naprotiv, dao sam sebe u posao službe, radeći dan i noć, rano ustajući i posvećujući se tom velikom radu za koji me je Hristos odredio. Uverio sam se da je posao moje službe među vama bio zaista veliki rad, rad ogromne brige, truda i teškoća. Mnogi ste bili težak teret koji je uvek trebalo da nosim, iako moja snaga nije uvek bila jednaka. Bog me je pozvao da nosim taj teret; i ja blagosiljam Njegovo ime što me je toliko podržavao i čuvao da ne tonem pod tim teretom, nego je učinio da se Njegova snaga pokaže u mojoj slabosti. Tako, iako sam često bio u nevoljama na sve strane, ipak nisam bio pritešnjen; u nedoumici, ali ne beznadežan; srušen, ali ne i uništen. - Ali sada imam razlog da mislim da je moj posao, koji je trebalo da radim kao vaš propovednik, završen: vi ste me javno odbacili i moj rad među vama prestaje.\nKoliko nam je sada zbog toga postalo uzvišeno razmatranje tih trenutaka kada budemo morali da se međusobno sretnemo pred vrhovnim Pastirom! Kada ja budem morao da položim račun svog upravljanja u službi koju sam vršio, prijem i ophođenje koje sam imao prema ljudima kojima me je On poslao. A vi morate položiti račun za svoje ponašanje prema meni kao i koliko ste uznapredovali za ove dvadeset i tri godine moje službe. Jer tada se i vi i ja moramo zajedno pojaviti i položiti račun, kako bi nam se nepogrešivo, pravedno i večno presudilo od strane Onog koji će suditi sve što smo govorili ili radili u našim susretima ovde, i sva naša međusobna ophođenja u Domu Božijem i na bilo kojem drugom mestu. On će ispitati naša srca, obelodaniti naše misli, i principe i okvir našeg razuma. On će presuditi sve sporove koji su postojali između nas, sa najstrožom nepristrasnošću, i On će ispitati naše međusobno postupanje u tim sporovima.\nNema ničeg sakrivenog što se neće otkriti, niti tajnog što se neće doznati. Sve će biti ispitivano pretraživačkim, prodornim svetlom Božijeg veličanstva i slave, i Onim čije su oči kao plamen ognjeni. Istina i pravda će se otvoreno pojaviti, skidajući svaki veo. A sve zablude, neistine, nepravde i povrede će se otvoreno pokazati uklanjajući sva prerušavanja. Svako prividno ubedljivo pretvaranje, sve sitničarske kritike i cepidlačenja, i svako neispravno zaključivanje nestaće u trenu, nesposobno da izdrži svetlost tog dana. I tada će se naša srca u unutrašnjosti preokrenuti, i sve tajne će se na mnogo jasniji i očigledniji način pojaviti nego što se to vidi iz naših postupaka sada. Tada će se pokazati kojim ciljevima smo težili, kakvi su nam bili upravljački principi po kojima smo postupali, kakav karakter i kakvu narav smo imali u svojim crkvenim polemikama i sporovima. Tada će se pokazati da li sam postupao ispravno i zaista savesno, oprezno se brinući za svoju dužnost prema velikom Gospodu i Gospodaru, u tim ranijim crkvenim sporovima koji su propraćeni veoma nesrećnim okolnostima i posledicama.\nTada će se pokazati da li je bilo ijednog pravednog razloga za ljutnju koja se javljala kod pojedinih u tim prilikama. I tada će svaki detalj i okolnosti našeg poslednjeg velikog spora, u vezi kvalifikacija koje su neophodne za pristup kompletnim privilegijama članova Hristove vidljive crkve, biti ispitivan i suđen, i sve će se predstaviti u jasnom, sigurnom i savršenom svetlu. Tada će se pokazati da li je doktrina koju sam propovedao i objavljivao po pitanju tih stvari bila sama Hristova doktrina, da li će On to prisvojiti kao jednu od dragocenih istina koje su izašle iz Njegovih usta, i kao takvu je dokazati, opravdati i uzvisiti pred celim univerzumom. Tada će se pokazati šta znači "čovek neobučen u svadbeno ruho", o kome se govori u Mateju 22,13 gde se za takvog kaže: "Svežite mu ruke i noge, pa ga uzmite te bacite u tamu najkrajnju; onde će biti plač i škrgut zuba".\nI tada će se pokazati da li mi je, u objavljivanju te doktrine i u postupanju shodno njoj i u svom opštem ponašanju u poslovima, bilo stalo do bilo kakvog prolaznog sopstvenog interesa, ili časti, ili želje da se pokažem mudriji nego ostali, da li sam postupao iz bilo kojih zlih i telesnih mišljenja; ili to što sam uradio nije bilo iz pažljive, stroge i nežne brige prema volji mog Gospoda i Gospodara, i zato što se nisam usuđivao da Ga povredim, već sam se zadovoljavao samo onim što je bila Njegova volja, posle dugog, marljivog, nepristrasnog i molitvenog istraživanja. Tada će se videti da li sam neprestano imao u vidu i planovima da se zauzmem za dugotrajno staranje i brigu, a ne za brzopleto odlučivanje po pitanjimaa, da takva odredba ne bi bila na moj privremeni interes, nego uvek nasuprot toga, noseći duge periode velikih teškoća, koje su me gurale u ponor nevolja i žalosti.\nI tada će se pokazati da li su moji ljudi izvršavali dužnost prema svom starešini sa poštovanjem; da li su pokazivali pravu narav i duh u tim prilikama; da li su mi učinili pravdu slušajući, pazeći do kraja i promišljajući o tome što je trebalo da govorim i dokazujem u skladu sa onim što sam verovao i naučio, prihvatajući to kao deo saveta od Boga; da li sam bio prihvaćen sa tom nepristrasnošću, iskrenošću, i poštovanjem koje vam je pravedni Sudija odredio za dužnost; i da li su, u mnogim koracima koji su učinjeni, i u mnogim stvarima koje su rečene i učinjene u toku tog spora, pravda, milost i hrišćanska pristojnost bili očuvani; ili je, ako je drugačije, prema toliko velikom značaju tih stvari, učinjen prekršaj. Tada će svaki korak ponašanja svakog pojedinca u tom poslu, od prvog do poslednjeg, i duh koji smo gajili u svemu, biti ispitivan i iskazan, i naše savesti će govoriti jasno i glasno, i svako od nas će biti presvedočen, i svet će znati; i nikada više neće biti nikakve neispravnosti, lažnog predstavljanja ili zablude u vezi te stvari do večnosti.\nTaj spor nas je verovatno sada doveo do međusobnog odvojenja u ovom svetu. To je proizašlo iz događaja pretprošle nedelje, ali moraće se doneti druga odluka tog velikog dana koji će sigurno doći, kada ćemo se vi i ja ponovo sresti pred velikim sudnjim prestolom. Zato ja ostavljam to ovog trenutka i više neću govoriti o tome. - Ali sada bih se još posebno obratio određenim grupama ljudi.\nI. Onima koji su učitelji Božije reči među vama\nJa bih vas sada pozvao na ozbiljno razmatranje tog velikog dana u kojem ćete morati da sretnete onog koji je ranije bio vaš starešina, pred Sudijom čije su oči kao oganj plameni. - Ja sam, prema svojim najboljim sposobnostima, nastojao da istražujem Reč Božiju, i da propovedam o iskrenoj pobožnosti na takav način da osobe koje slušaju najbolje mogu otkriti svoje stanje i najsigurnije i najjasnije suditi o sebi. I ta pravila i standarde sam s vremena na vreme namenjivao i vama, propovedajući Reč prema svojim najvećim mogućnostima, i na najjasniji i najistraživaniji način za koji sam bio sposoban, da bi razotkrio prevarene licemere, a utvrdio nadu i utehu iskrenih. Ali, ipak imam razloga da strahujem da, posle svega što sam uradio, sada napuštam neke od vas u prevarenom, obmanutom stanju. Jer ne treba pretpostaviti da među nekoliko stotina učitelja niko nije prevaren.\nDakle, ja više nisam u mogućnosti da se brinem i budem odgovoran za vaše duše, da ih ispitujem i istražujem. Ali vas ipak još molim da se setite i uzmete u obzir pravila koja sam vam često prilagao za vreme svoje službe, imajući u vidu budući dan kada se vi i ja moramo zajedno sresti pred našim Sudijom, kada će pitanja koja ste čuli od mene ponovo biti ponovljena pred vama, i kada će moja pravila biti isprobana; i tada će se pokazati da li su bila dobra ili ne. Takođe će se pokazati da li ste vi to nepristrasno slušali, i da li ste isprobali sebe po tome. Sam Sudija, koji je nepogrešiv, okušaće i mene i vas. I posle toga, niko se neće varati u pogledu stanja sopstvene duše.\nČesto sam vam napominjao da, kakve god bile vaše težnje za iskustvima, otkrivenjima, utehama i radostima, tog dana će svako biti suđen prema svojim delima, i vi ćete tada to saznati. Vi možete da imate propovednika sa većim poznanjem Božije reči, i boljim prepoznavanjem stanja duše, i boljom spretnošću u obraćanju dušama, čije propovedi mogu biti dublje i više presvedočavajuće, da bi se onima koji su bili zahvaćeni brzom prevarom pod mojim propovedanjem, otvorile oči: da ne bi ostali prevareni tog velikog dana.\nOno što vam znači i pomaže za upućivanje i samopreispitivanje, koje ubuduće možete imati, je nesigurno. Ali, jedna stvar je sigurna: da je vreme kratko, vaša mogućnost za ispravljanje grešaka u toliko važnoj stvari će uskoro biti privedena kraju. Živimo u svetu ogromnih promena. I sada se dešava velika promena. Vi ste sami odstupili od moje službe, pod kojom ste bili toliko godina. Ali vreme dolazi, i uskoro će doći, kada ćemo svi preći iz vremena u večnost!\nVeći deo vas koji ste učitelji (koristim izraz apostola) 'upoznali ste me, delom': priznavali ste me ranije za svog duhovnog oca, za instrument najvećeg dobra za vas koje se može dobiti od sinova ljudskih. Razmišljajte o tom danu kada ćemo se vi i ja sresti pred našim Sudijom, kada će se ispitati da li sam vas tretirao onako kako sam bio dužan prema svojoj duhovnoj deci, i da li ste me vi tretirali kako treba da se tretira duhovni otac. - Kao što deca imaju veliku obavezu prema roditeljima, tako mnogo više i sa mnogo više strana, oni čiji razgovori i večno spasenje treba da dokazuju da ih je Bog učinio svojim oruđem, imaju obavezu prema svom duhovnom ocu. 1. Korinćanima 4,15: "Jer, iako imate trista učitelja u Hristu, ali nemate mnogo otaca. Jer vas ja u Hristu Isusu rodih Evanđeljem".\nII. Sada takođe želim da se još jednom obratim ljudima koje ostavljam u stanju bez Hrista i bez milosti, i želim da ih pozovem na ozbiljno razmišljanje o tom svečanom danu kada će oni i ja morati zajedno da se sretnu pred Sudijom sveta.\nMoje odvajanje od vas je, iz više razloga, poseban način tužnog odvajanja. Napuštam vas u najpotištenijim okolnostima, zato što vas ostavljam u žuči gorčine, i okovima bezakonja, imajući gnev Božiji nad sobom, i prebivajući pod osudom večne bede i uništenja. Videći da vas moram ostaviti, bila bi utešna i srećna okolnost našeg rastanka ako bih vas ostavio u Hristu, bezbedne i blagoslovene u tom sigurnom utočištu i slavnom pokoju svetih. Ali, nije tako. Ja vas ostavljam u drugačijem stanju, kao došljake i strance, bedne sluge i zarobljenike greha i sotone, zatvorenike osvetoljubive pravde: bez Hrista, i bez Boga na svetu.\nVaša savest mi svedoči da kad god sam imao priliku nisam propuštao da vas upozoravam i da vam predstavim vašu opasnost. Trudio sam se da prikažem bedu i neminovnost vaših okolnosti na najjasniji mogući način. Pokušavao sam, na svaki način koji mi je dolazio na um, da probudim vašu savest i da vas učinim osetljivim za neminovnu potrebu vašeg napretka, da vas ubrzam u begu od gneva koji dolazi, ka spasenju i bezbednosti. Marljivo sam nastojao da pronađem i koristim najsnažnije motive kako bih vas presvedočio da se brinete za sopstveno blagostanje i spasenje. Nisam samo nastojao da vas probudim, da bi bili pokrenuti strahom, već sam i koristio svoje najveće sposobnosti da bih vas osvojio: tražio sam prihvatljive reči da vas, ako je moguće, nagovorim da ostavite greh, i obratite se Bogu, i prihvatite Hrista kao svog Spasitelja i Gospoda. Vrlo mnogo svoje snage potrošio sam na te stvari. Ali ipak, imajući u vidu vas kojima se sada obraćam, nisam bio uspešan, pa imam ovog dana razlog da se žalim ovim rečima: Jeremija 6,29 "Izgoreše mehovi, oganj sažeže olovo, uzalud se pretapa, jer se zla ne mogu odlučiti".\nImam razloga da strahujem da sav moj trud prema mnogima od vas, nije poslužio ni za bilo kakav drugi cilj, osim da vas otvrdne, i da reči koje sam vam propovedao umesto da budu miris životni za život, budu miris smrtni za smrt. Ipak, ja neću morati da polažem nikakav račun za budućnost takvih jer sam se otvoreno i odlučno povukao iz svoje službe zbog nepoverenja koje mi je ukazano, ali ipak vas podsećam da morate položiti račun za sebe, i za vašu brigu za svoju dušu, i za vaš napredak u svakom smislu u prošlosti i budućnosti, kroz čitav život. Samo Bog zna šta će postati od vaših jadnih, umirućih duša, u kojim stvarima ćete u budućnosti uživati, ili u kojim nezgodama i iskušenjima ćete se nalaziti. Neka Bog u svojoj milosti učini da, koliko god vam prošlost bila neuspešna, zadobijete buduće namere koje će stvoriti novi efekat, i da se reč Božija, koja će vam se i dalje izlagati, pokaže kao vatra i malj koji razbija kamen u delove. Međutim, dopustite mi da vas sada, pri rastanku, podstaknem i zamolim da ne zaboravite upozorenja koja ste dobijali u toku moje službe. Kada se budemo sreli na dan suda tada ćete ih se setiti. Kada tom prilikom budete videli mene, vašeg bivšeg propovednika, ona će se probuditi u vašem sećanju, i to na vrlo dirljiv način. O, ne dozvolite da to bude prvi put da vas moja upozorenja tako probude.\nVi i ja se sada međusobno rastajemo na ovom svetu. Potrudimo se da ne budemo odvojeni posle našeg susreta na dan suda. Ako sam bio vaš veran starešina (taj dan će pokazati da li jesam bio ili ne), onda ću ja biti opravdan, i uzneću se sa Hristom. O, učinite vaš deo posla, da se tada ne bi večno odvojili od mene, i svih koji su bili verni u Hristu Isusu. Ovo je tužno odvajanje, ali ono će biti još tužnije. - Ovo odvajanje ćete možda podneti bez osećaja potresenosti, ako možda niste srećni zbog toga; ali odvajanje onog dana će vas najdublje, najosećajnije i najstrašnije potresti.\nIII. Obratio bih se i onima koji su pod nekim probuđenjem.\nBlagosloven Bog što ima i takvih, i da (iako imam razlog da strahujem zato što mnoštvo ljudi u ovoj velikoj skupini ostavljam u stanju bez Hrista) ipak ne napuštam sve u totalnoj tuposti i bezbrižnosti za svoje duše. Neki od vas, za koje imam razlog da se nadam, su pod određenim probuđenjem i upoznali su me sa svojim okolnostima. Sada vas napuštam imajući specifičnu brigu za vas. Šta će biti predmet vašeg budućeg zanimanja uma, ja ne znam, ali saznaće se tog dana kada se vi i ja budemo sreli pred sudnjim prestolom Hrista. Zato i sada budite mnogo u razmišljanjima o tom danu.\nSada, kada se rastajem sa svojim stadom, ja bih vas još jednom obasuo savetima koje sam vam i ranije dao, da mnogo obratite pažnju na veliku stvar koja je pred vama, u koju ste se ozbiljno upustili, da se čuvate da ne padnete opet u greh, da se čvrsto držite i da izdržite do kraja. I mnogo vapite Bogu da ove velike promene koje se dešavaju unutar ove crkve i zajednice ne bi prouzrokovale vaš pad. Ima mnogo iskušenja u tome, i đavo će nesumnjivo gledati da ih iskoristi za svoj cilj ako je moguće, kako bi vaša sadašnja presvedočenja i nastojanja zaustavio. Veoma vam je potrebno da udvostručite vašu marljivost, da stražite i da se molite da ne bi bili nadvladani iskušenjem.\nKo god da bude postavljen kao vaš sledeći duhovni vođa, moja želja i molitva je da veliki Pastir ovaca i dalje ima posebnu brigu za vas, i da bude vaš vodič (jer niko ne uči kao On), i da bi Onaj koji je beskrajna fontana svetla otvorio vaše oči da se obratite od tame k videlu, i od oblasti sotonine k Bogu, da primite oproštenje greha i dostojanje među osvećenima verom u Isusa Hrista; da bi se tako tog velikog dana, kada se budemo ponovo sreli pred našim Sudijom, suočili u radosnim i slavnim okolnostima, i više se nikad ne bi odvojili.\nIV. Obratio bih se i mladima u zajednici.\nOd kada sam bio postavljen u posao službe u ovom mestu, uvek sam imao specifičnu brigu za duše mladih ljudi, i želju da vera bujno cveta među njima; i posebno sam se zalagao za to. Zato što sam znao za naročitu priliku koju su imali pre ostalih, i da obično oni kojima je Bog namenio milost, Njega su se pobojali i zavoleli Ga u svojoj mladosti. I to mi je uvek izgledalo kao naročito draga stvar da vidim mlade koji hodaju putevima predanosti i hrišćanske pobožnosti, držeći svoja srca očišćenim i zaslađenim principima božanske ljubavi. Kako bi bilo izvanredno divno i korisno za ukras i sreću grada, kada bi mladi bili presvedočeni da, kada se sretnu, treba da razgovaraju kao hrišćani i kao Božija deca, izbegavajući nečistotu, lakomislenost i preteranost, čvrsto se držeći pravila ponašanja, i međusobno pričajući o stvarima o Bogu, Hristu i nebu!\nTo je ono za čime sam težio, i bilo mi je strašno žalosno kada sam umesto toga slušao taštinu i nered među našom mladeži. I ako dobro poznajem svoje srce, od tada sam počeo da dovodim ovu crkvu do nekih mera, gušeći razvrat među našim mladima, što je predstavljalo veoma veliku uvredu, i radi čega sam postao tako nepodnošljiv i odvratan. Tražio sam dobro, a ne uvrede za mlade. Želeo sam njihovu najistinitiju čast i sreću, a ne sramotu i poniženje: znajući da istinita vrlina i vera nije težila samo slavi i blaženstvu mladih u onom svetu, već njihov najveći mir i napredak i najviše dostojanstvo i čast u ovom svetu. I iznad svih stvari, želeo sam da im zasladim, da učinim ugodnim i radosnim njihove dane mladosti.\nAli, da li sam vas više ili manje voleo i tražio dobro vaših duša, to sada predajem Onom koji mi je jednom poverio pastirsku brigu za vas - ništa drugo mi ne preostaje, osim (dok vas sada napuštam) da vas iskreno zamolim, iz ljubavi prema vama, ako nemate ništa protiv mene, da ne zanemarite i ne zaboravite upozorenja i savete koje sam vam tako često davao. Sećajte se dana kada ćemo se morati ponovo sresti pred velikim Sudijom, kada će se pokazati da li su saveti koje sam vam davao bili dobri, i da li sam zaista tražio vaše blagostanje i da li ste vi imali dobar napredak mojim nastojanjima.\nJa sam vas s vremena na vreme iskreno upozoravao protiv zabavljanja i nekih drugih slobodnih stvari koje se tako lako preuzimaju od mladih iz ove zemlje. I šta god neki mogu reći u vezi osuđivanja takvih navika i običaja, i smejati se na upozorenja protiv toga, ja vam ostavljam svoje oproštajno svedočanstvo protiv takvih stvari, ne sumnjajući da će ih Bog potvrditi i dokazati onog dana kada se budemo sreli pred Njim.\nV. Obratio bih se još i deci ove zajednice, jaganjcima ovog stada, koji su toliko mnogo bili pod mojom brigom.\nJa sam baš sada rekao da sam imao naročitu brigu za mlade, i u tome nisam imao nameru da isključim vas. Vi ste u mladosti, u najranijoj mladosti. Zato sam bio svestan da ako oni koji su mladi imaju dragocenu priliku za dobro svojih duša, vi koji ste vrlo mladi, sa mnogo razloga imate naročito dragocenu priliku. I shodno tome, nisam vas zanemario. Ja sam nastojao da radim delo vernog pastira, da hranim jaganjce isto kao ovce. Hristos mi je, kao propovedniku, poverio brigu za vaše duše, i vi znate, draga deco, kako sam vas učio, i upozoravao s vremena na vreme. Vi znate kako sam vas često pozivao zajedno tom cilju, i neki od vas su ponekad izgledali potreseni time što sam vam govorio.\nAli, bojim se da to nije imalo spasonosni efekat za mnoge od vas, koji ste ostali u nepromenjenom stanju, bez ikakvog stvarno spasavajućeg dela napisanog u vašim dušama. Presvedočavao sam vas na vaš greh i bedu, podsticao da vidite veliko zlo greha, i da žalite zbog toga i mrzite ga iznad svega, a davao sam vam svest o uzvišenosti Gospoda Isusa Hrista, dovodeći vas do toga da celim svojim srcem budete verni Njemu kao svom Spasitelju, a odbijete vaša srca od sveta, i osvešćavajući vas da ljubite Boga iznad svega i da se radujete u svetosti više nego u svim ugodnim stvarima ovog sveta. I ja vas sada moram napustiti u bednom stanju, bez udela u Hristu, i tako pod strašnim nezadovoljstvom i gnevom Božijim u opasnosti da upadnete u jamu večne bede. - Sada moram da se oprostim sa vama. Moram da vas predam u Božije ruke. Ne mogu ništa više da učinim osim da se molim za vas. Samo želim da ne zaboravite, i da često mislite na one savete i upozorenja koja sam vam dao i koliko sam nastojao da bi vaše duše bile spasene od večnog uništenja.\nDraga deco, ostavljam vas u zlom svetu, koji je pun zamki i iskušenja. Samo Bog zna šta će postati od vas. Sveto Pismo nam kaže da će biti malo spasenih, a mi imamo bogatu potvrdu toga iz onoga što vidimo. Vidimo da deca umiru isto kao i ostali. Mnoštvo umire pre nego što odraste, a od onih koji odrastu, jako mali broj pruža dokaz spasavajućeg obraćenja Bogu. Ja se molim da vam se Bog smiluje, da se brine za vas, i da obezbedi najbolje stvari za dobro vaših duša, i da bi sam Bog preuzeo na sebe odgovornost da bude vaš nebeski Otac i moćni Iskupitelj vaših besmrtnih duša. Nemojte da zanemarite da se molite za sebe. Obratite pažnju da ne budete u broju onih koji odbacuju sveti strah i uzdržavaju se od molitve Bogu. Stalno se molite Bogu u tajnosti, i često se sećajte tog velikog dana kada ćete morati da se pojavite pred Hristovom sudskom stolicom Hrista i tamo da sretnete vašeg propovednika koji vas je toliko često savetovao i upozoravao.\nPrevod sa engleskog: Milenko Isakov.\nTagged: crkva| služba| pastir| propovednik|\nčovek greh Hrist karakter laž mistika novorođenje pakao posvećenje\nInternet izvor: http://siont.net/u-hristu/propovedi/edwards_oprostajna.php


Šire se snimci ljudi koji, kao pokošeni, padaju mrtvi od koronavirusa VIDEO - B92.net\nIzvor: B92 petak, 24.01.2020. | 08:57 -> 09:12\nSmrtonosni virus potekao je iz grada Vuhana, sa divlje pijace, a brzo je poèeo da se širi najpre tim gradom od 11 miliona stanovnika, da bi potom bolest prešla i u okolne radove, ali i u susedne države.\nBlokada ulaza i izlaza do sada je uvedena u najmanje deset gradova u centralnom delu zemlje - u Vuhanu, gde se virus pojavio, i u devet susednih gradova, meðu kojima su Huangang, Èibi, Sinðijang, Sijantao. Svi pripadaju provinciji Hubej, središtu zaraze.\nBolest je potvrðena i u najmnogoljudnijim kineskim gradovima Pekingu i Šangaju, ali i u okolnim državama. Sluèajevi zaraze zabeleženi su i van Kine - u Hongkongu, Makaou, Tajvanu, Tajlandu, Singapuru, Vijetnamu, SAD, Japanu i Južnoj Koreji, ali veæinu tih ljudi èine oni koji ili potièu iz Vuhana ili su nedavno bili u tom gradu.\nBolest je potvrðena i kod pacijenata u Evropi.\nDo sada je od posledica novog koronavirusa umrlo 25 osoba, dok je više od 800 ljudi obolelo. Ipak, iz Svetske zdravstvene organizacije smatraju da je još rano da se podiže nivo opasnosti na onaj koji oznaèava vanrednu opasnost za ceo svet.\nZa to vreme, društvenim mrežama šire se snimci ljudi koji su, kako se tvrdi, zaraženi koronavirusom i koji kao kruške padaju na ulicama.\nŠta nas èeka kad otputujemo: "Turisti æe doæi u Grèku koja je ista, ali istovremeno razlièita"


VUČIĆ ČESTITAO DAN ŽENA: Hvala za sve što činite za Srbiju | Direkt.rs\nPočetna Politika VUČIĆ ČESTITAO DAN ŽENA: Hvala za sve što činite za Srbiju\nPredsednik Srbije Aleksandar Vučić čestitao je Međunarodni dan žena – 8. mart.\n– Svim neustrašivim majkama, našim bakama, požrtvovanim lekarkama, hrabrim ženama u oružanim snagama, vrednim radnicama, svim ženama koje pokreću našu zemlju napred – hvala vam za sve što činite za našu Srbiju! Srećan 8. mart!, napisao je Vučić na Instagram profilu „avučić“.\nPredsednik je uz čestitku objavio kolaž fotografija na kojem su prikazane žene majke, radnice, pripadnice oružanih snaga…